
Založila  »Delavska  tiskovna  družba,  r.  z.  z o.  p.“ 
Tiskal  Iv.  Pr.  Lampret  v Kranju, 


„Za  sveto  vero  . . .!“ 

Po  slovenskih  deželah  se  je  razsula  četa 
političnih  pridigarjev.  Toliko  jih  je,  kakor 
kobilic,  le  da  niso  zeleni,  ampak  naj  so 
pobarvani  tako  ali  tako,  ni  treba  nič  druzega, 
kakor  da  se  malo  popraska,  pa  se  takoj  po- 
kaže črna  barva.  Javno  je  ne  kažejo  radi; 
pokrivajo  jo,  kjerkoli  jo  morejo.  Celo  rdeče 
srajce  so  začeli  oblačiti  zadnji  čas;  toda  le 
bistro  je  treba  poglegati,  pa  se  opazi  črnina 
takoj. 

Dolge  roke  ima  klerikalizem  in  iztegnil 
jih  je  od  meje  do  meje.  Globoko  malho  ima 
in  ves  slovenski  narod  bi  rad  pobasal  vanjo. 
Najprej  se  je  lotil  kmeta.  Sreča  mu  je  bila 
mila,  a to  ni  bilo  težko,  kajti  za  izobrazbo 
slovenskega  kmeta  se  ni  brigal  živ  krst,  za 
njegovo  gospodarstvo  malokdo,  pa  ni  čudo, 
da  mu  je  bilo  geslo:  „Kakor  ded  in  oče, 
tako  pa  jaz,“  in  da  mu  je  bilo  praznoverje 


3 


ljubše  od  Vseh-"  novotarij,  ki  jih  je  sovražil 
kakor  Turek  svinjsko  gnjat.  Posebno  lahko 
delo  je  bilo  z ženicami,  ki  vedo  o svetu  to- 
liko kakor  slepec  o barvah  in  se  jim  zdi 
znanje  mašnih  molitvic  največja  učenost  pod 
nebeškim  solncem. 

Ko  je  klerikalizem  imel  kmeta,  je  bil 
itak  že  večji  del  slovenskega  naroda  v nje- 
govi armadi,  seveda  tako,  kakor  so  v vojski 
prosti  vojaki,  ki  ne  smejo  ne  misliti,  ne  zi- 
niti. Z večino  se  že  lahko  vlada  in  klerikalci 
bi  bili  lahko  zadovoljni.  Toda  šele  kadar  se 
začne  jesti,  se  spozna  globočino  želodca. 
Klerikalci  so  opazili,  da  je  v malhi  še  pro- 
stora in  to  ni  bilo  težko,  ker  je  brez  dna. 
Ko  so  imeli  večino,  so  dobili  slo  na  vse. 
Naravno.  Kmetskih  mandatov  za  državni 
zbor,  za  deželne  zbore  in  občinske  odbore 
je  precej,  še  več  je  pa  takih,  ki  bi  jih  radi 
dobili.  Taki  možakarji,  seveda  sami  zmožni, 
se  množe  kakor  gobe  po  dežju.  Rabijo  se 
za  priganjače,  torej  se  jim  mora  tudi  ustre- 
zati, kolikor  je  mogoče.  Kajti  vsi  so  sicer 
„ prepričani “ klerikalci,  ampak  če  bi  se  drugje 
lažje  kaj  doseglo,  bi  bila  izkušnjava  vendar 
prevelika.  Zato  se  morajo  poskrbeti  novi 
mandati,  nove  službe,  nove  sinekure.  Če  ni 
več  prostora  na  kmetih,  ga  je  treba  poiskati 
v mestih  in  v industrielnih  krajih. 

Začel  se  je  lov  najprej  na  delavce.  Po 
Slovenskem  je  industrija  pičla  pa  mlada. 
Delavci  prihajajo  večinoma  z dežele,  kmečki 
sinovi  so,  bilo  je  torej  upanje:  Kdor  ima 
očete,  dobi  menda  tudi  sinove.  Tukaj  že  ni 
šlo  vse  po  loju,  kajti  delavčevo  življenje  je 
tako,  da  mu  samo  odpira  oči,  če  jih  sploh 
more  odpreti.  Ampak  nekoliko  sreče  so 
vendar  imeli;  zlasti  med  nekvalificiranim 
delavstvom,  posebno  med  ženskim,  posebno 
tam,  kjer  je  osamljeno,  so  dobili  nekoliko 
pristašev,  četudi  ne  toliko,  kolikor  bi  jih 
sami  radi. 

Potem  so  se  spravili  nad  ostale  sloje, 
predvsem  nad  rokodelce,  nad  male  mojstre, 
kramarje,  gostilničarje  po  deželi  i.  t.  d.  Tudi 
učitelji  so  prišli  na  vrsto,  pa  dijaki,  meščan- 
stvo sploh  — tu  z večjim,  tam  z manjšim 
uspehom.  In  danes  v svoji  neomejeni  pre- 
šernosti  že  mislijo,  da  pride  kmalu  čas,  ko 
jim  pade  Slovenija  kakor  prezrela  hruška 
pred  noge. 

Kajpada  — zaradi  „svete  vere“. 

Kajti  klerikalci  nimajo  druge  skrbi,  dru- 
gega cilja,  druge  želje,  kakor  „sveto  vero“. 
Vera  je  namreč  „v  nevarnosti11  in  oni  jo 
branijo  kakor  mučeniki  v dobi  poganskih 
rimskih  cesarjev.  Nihče  ne  sme  dvomiti,  da 
bi  se  vsak  klerikalec  dal  natakniti  na  raženj, 

ali  pa  scvreti  v razbeljenem  olju  „za  sveto 
vero".  Nobena  posvetna  misel  jim  ne  vzame 
minute,  ki  so  vse  posvečene  »sveti  veri". 
Noben  zemeljski  namen  jim  ne  ovira  po- 
gleda v nebeške  višave,  kjer  stoluje  sveta  vera. 

Če  bi  jim  človek  smel  verjeti,  bi  pač 
lahko  skomignil,  češ,  s samo  vero  se  le  ne 
more  živeti,  ampak  lahko  bi  estetično  ob- 
čudoval junaško  doslednost  in  asketično 
značajnost.  Ampak  verjeti ! To  je  križ. 

Za  »sveto  vero“  ustanavljajo  po  vseh 
kotih  hranilnice  in  posojilnice.  Kaj  ima  »sveta 
vera"  opraviti  z mamonom,  z glavnicami  in 
obrestmi,  s tožbami  in  eksekucijami? 

Za  »sveto  vero“  kupujejo  s Francoskega 
privandrani  menihi  najboljša  zemljišča,  snu- 
jejo industrije  in  žgo  žganje  za  prodajo.  V 
kakšni  zvezi  je  sveta  vera  s kapitalističnim 
izkoriščanjem  in  z alkoholom  ? 

Za  »sveto  vero“  snujejo  baje  telovadbi 
Inamenjena  Čukova  društva.  Odkdaj  se  te- 
ovadi  na  katoliški  podlagi  drugače,  kakor 
ponavadi?  Ali  je  katoliška  „Bauchwelle“ 
drugačna  kakor  liberalna? 

Za  »sveto  vero“  prirejajo  shode,  na  ka- 
terih deklamirajo  o tako  posvetnih  rečeh,  da 
jih  v nebesih  še  razumejo  ne.  Kdaj  se  je  sveta 
vera  pospeševala  z davki,  z ministrskimi 
spremembami  in  z jezikovnimi  naredbami  ? 

Za  „sveto  vero“  tudi  pojo,  plešejo,  go- 
dejo, žvižgajo,  pa  ne  „Tantum  ergo“  in  »Te 
deum  laudamus“,  ampak  pogostoma  jako 
„okrogle“,  da  bi  svetnike  oblila  rudečica. 
Kako  se  goji  sveta  vera  na  slabo  razsvet- 
ljenem plesišču  ? 

Imenitna  pretveza  je  ta  »sveta  vera“, 
ampak  človek  mora  biti  skoraj  gluh  in  slep, 
če  ne  spozna,  da  je  samo  pretveza,  nič  dru- 
zega  ne,  kakor  pretveza;  da  je  klerikalizmu 
sveta  vera  toliko  mar,  kakor  lisici  ljubezen 
do  kokoši , ampak  da  misli  vselej , kadar 
pravi  za  »sveto  vero“,  v svojem  srcu:  »Za 
našo  komando  in  bisago1*. 

Posvetni  so  nameni  klerikalizma,  veči- 
noma so  zgolj  materialni,  prosto  gospo- 
darski in  večno  sklicevanje  na  vero  ni  nič 
druzega,  kakor  zlorabljanje  vere,  ki  je  tem- 
bolj zoprno,  ker  služi  ciljem,  ki  nimajo  z 
vero  kaj  opraviti.  Ta  klerikalizem  je  hinavski 
in  že  zaraditega  škodljiv.  Če  bi  se  kdaj 
zgodilo,  da  bi  prišel  ves  slovenski  narod 
na  klerikalni  način  pod  »sveto  vero",  bi  bila 
to  največja  narodna  nesreča  in  začetek  na- 
rodovega pogina.  Bojevati  se  zoper  to  ne- 
varnost je  etična  dolžnost  vsakega,  kdor  noče 
smrti  svojega  naroda. 

Klerikalci  radi  trobijo,  da  so  „ krščanski" 
narodi  najsrečnejši.  Ampak  klerikalizem  ni 

krščanstvo  in  resnica  je,  da  so  bili  vedno 
najnesrečnejši  tisti  narodi,  med  katerimi  je 
bil  najmočnejši  klerikalizem.  Napredovali  so 
samo  tisti  narodi,  ki  so  se  znali  rešiti  kle- 
rikalne more. 

Tudi  za  Slovence  velja  to.  Odkar  so 
imeli  stikov  s klerikalizmom,  jim  je  prinašal 
samo  škodo.  Decimiral  in  zasužnil  jih  je, 
ko  so  jih,  t.edaj  še  pogane,  prišli  pokrist- 
janit bavarski  in  oglejski  popi;  pahnil  jih  je 
za  stoletja  nazaj,  ko  je  najsurovejša  proti- 
reformacija uničevala  Trubarjevo  delo  in 
danes  nas  klerikalizem  zadržuje,  da  ne  mo- 
remo stopiti  v eno  vrsto  z drugimi  napred- 
nimi narodi,  da  moramo  obnemogli  gledati, 
kako  se  drugi  razvijajo,  mi  pa  gremo  rakovo 
pot.  Sveta  vera  pa  je  bila  zadnja  briga  salc- 
burških  misijonarjev,  sveta  vera  ni  vodila 
Hrena  in  njegovih  pomagačev,  sveta  vera  je 
navadna  pretveza  današnji  Jeglič -Krek- Šu- 
šteršičevi  gardi. 

Braniti  hočejo  vero! 

Na  „Katoliškem  shodu",  ki  je  bil  1.  1906 
ob  velikanskem  ropotanju  v Ljubljani,  so 
nekateri  govorniki,  med  njimi  tudi  politični 
vodja  slovenskih  klerikalcev  dr.  Šušteršič, 
trdili,  da  ne  zahtevajo  nič  druzega,  kakor 
svobodo  za  katoliško  cerkev.  Dr.  Šušteršič, 
ki  se  je  tudi  navzočim  škofom  tako  klanjal, 
da  je  bila  njegova  navidezna  ponižnost  res 
neprebavljiva,  je  deklamiral  o češčenju  Ma- 
rije v takem  tonu,  kakor  človek,  ki  mu  reč 
ne  pride  od  srca,  pa  jo  prav  zato  zavije  v 
patetične,  bombastične  fraze,  ki  kaj  slovesno 
odmevajo  od  sten. 

Nastop  klerikalnega  glavarja  je  značilen 
za  vso  klerikalno  stranko.  Smelo  se  namreč 
lahko  trdi,  da  je  večji  del  njenih  pristašev 
neveren,  da  krščanstva  in  katolicizma 
niti  ne  poznajo,  ampak  je  votlo  vse  njih 
bobnanje. 

Kar  se  tiče  prostega  ljudstva,  je  stvar 
posebna.  Po  kmetih  imajo  ljudje  vero,  toda 
zelo  smelo  bi  bilo  trditi,  da  je  ta  vera  kr- 
ščanska. Ko  so  stari  Slovenci  sprejeli  novi 
nauk,  prihajajoč  iz  Salcburga  in  iz  Ogleja, 
so  se  naučili  novih  oblik,  v mišljenju  jim 
je  pa  ostala  stara  poganska  podlaga.  Kr- 
ščanstvo med  Slovenci  ni  zmagovalo  s svojo 
idejno  močjo,  temveč  z mečem  in  politiko. 
Bavarcem  tudi  ni  bilo  bogve  koliko  ležeče 
na  tem,  da  odprb  Slovencem  sveta  nebesa, 
ampak  spraviti  so  jih  hoteli  pod  svojo  oblast 
in  krščanstvo  jim  je  bilo  dobro  sredstvo  za 
ta  „krščanski“  namen.  Nekateri  zgodovinarji 
se  pač  trudijo  navsomoč,  da  bi  dopove- 
dali slovenskemu  narodu,  kaj  vse  ima  za- 
hvaliti krščanstvu.  To  pa  ni  objektivno  zgo- 
dovinopisje, temveč  klerikalna  zofistika.  Ne- 
pobitna  resnica  je,  da  so  Slovenci , ko  so 
dobili  krščanstvo , izgubili  svojo  narodno 
samostojnost  in  postali  politični  helotje. 

Stari  Slovenci  so  prav  dobro  slutili,  kaj 
jim  nosi  tuji  nauk,  zato  so  se  ga  tudi  prav 
krepko  branili.  Dobrijani,  ki  so  jih  imeli  po 
sili  izveličati,  so  pogostoma  odnesli  krvave 
glave.  Šele,  ko  je  bil  premagan  slovenski 
narod,  je  zmagalo  krščanstvo.  Lahko  si  je 
torej  misliti,  s kakšnim  „navdušenjem“  so 
ga  Slovenci  sprejeli. 

Ko  so  že  „na  tleh  ležali  Slovenstva 
stebri  stari",  so  Nemci  skušali  utrditi  kr- 
ščanstvo z raznimi  privilegiji,  ki  so  jih  uži- 
vali kristjani  pred  pogani  Zlasti  so  bili 
kristjani  prosti  raznih  davščin,  ki  so  jih  po- 
gani morali  plačevati.  Zgodovinsko  dokazana 
je  tudi  resnica,  da  se  je  s krščanstvom  širil 
germanizem  Katolicizem  je  ponemčeval  Slo- 
vence in  na  ta  način  krčil  narod  in  njegovo 
ozemlje,  ki  je  nekdaj  segalo  na  severu  do 
Donave,  na  vzhodu  po  današnjem  Ogrskem 
tudi  deloma  do  Donave,  na  zapadu  pa  notri 
do  srede  Tirolskega. 

Deloma  po  krvavi  sili,  deloma  pa  pod 
materialnim  pritiskom  so  poganski  Slovenci 
sprejeli  krst.  Ni  torej  treba  posebnih  do- 
kazov, da  se  niso  bogve  kako  poglobili  v 
krščanstvo,  ki  itak  v tistih  časih  ni  bilo  več 
tako,  kakor  v dnevih  apostelnov,  temveč  se 
je  že  močno  izpremenilo.  Narod  je  sprejel 
novi  obred,  nove  molitve,  nova  imena,  ampak 
vse  to  je  zasadil  na  staro  pogansko  podlago. 

Cerkev  sama  je  olajšavala  ta  proces,  ne 
le  pri  Slovencih,  ampak  tudi  pri  drugih  na- 
rodih, ki  se  niso  mogli  kar  na  kratko  od- 
reči svojim  starim  navadam.  Vsi  veliki  praz- 
niki katoliških  in  krščanskih  cerkev  sploh 
se  vjemajo  s starimi  poganskimi  slavnostmi, 
ki  so  bili  v najožji  zvezi  z naravnimi  pojavi. 

Naravne  prikazni  pa  so  bile  tudi  spreobr- 
njenim kristjanom  potrebne,  da  so  z njih 
pomočjo  razumeli  — seveda  po  svoje  — 
nove  praznike.  Saj  je  bilo  kratkomalo  ne- 
mogoče, da  bi  se  bili  s svojim  mišljenjem 
kar  čez  noč  vživeli  v abstraktne  pojme  kr- 
ščanskih godov.  Cerkev  pa  je  bila  zado- 
voljna, če  je  le  pridobila  ljudi ; da  razumejo 
novi  kristjani  božič  in  veliko  noč  po  svoje, 
da  prenašajo  svoj  politeizem  (mnogobožtvo) 
tudi  v krščanska  nebesa  ter  iščejo  v trojnem 
bogu,  v angelih  in  svetnikih  nadomestila  za 
svoje  neštevilne  bogove  in  druge  duhove, 
bese  i.  t.  d.,  jim  cerkev  ni  zamerila  preveč. 
Saj  jim  tudi  ni  mogla  po  sili  izbiti  takih 
mislij  iz  glave. 

Pogansko  pa  je  ostalo  mišljenje  in  ču- 
tenje množice  še  do  današnjega  dne.  Ali 
ni  pogansko,  če  mislijo  ljudje,  da  na  primer 
Marija  v enem  kraju  lahko  več  pomaga, 
kakor  v drugem?  Treba  se  je  le  baviti  z 
ljudstvom,  pa  se  človek  začudi,  ko  spozna, 
koliko  jih  na  kmetih  še  misli,  da  je  mati 
božja  v Lurdu  sploh  neka  vse  druga  Ma- 
rija, kakor  pa  ona  v domači  cerkvi.  Da  se 
dajejo  posameznim  svetnikom  različni  re- 
sorti,  strogo  ločeni  drug  od  druzega,  da  se 
pripisuje  moč  nad  ognjem  svetemu  Florijanu 
in  sicer  samo  njemu,  da  se  obračajo  ljudje 

Ob  rdzriih  zgodbah  do  posameznih  svetnikov, 
a ne  do  boga  in  še  sto  takih  primerov  do- 
kazuje poganski  značaj  ljudske  vere.  Če  bi 
živelo  med  prostim  ljudstvom  čisto  krščan- 
stvo, bi  bilo  vsako  praznoverje  nemogoče ; 
kdor  pa  količkaj  pozna  prebivalstvo  po  Slo- 
venskem, ve,  koliko  ga  je.  Sicer  pa  se  babje- 
verstvo  ni  ohranilo  samo  med  Slovenci, 
ampak  prav  tako  tudi  med  drugimi,  naj- 
brže  med  vsemi  krščanskimi  narodi. 

Kdo  more  torej  reči,  da  je  ljudstvo 
verno  v čistem  krščanskem  smislu? 

Kar  pa  se  tiče  inteligence,  čivkajo  že 
davno  vrabci  po  strehah,  da  nima  krščanske 
vere.  To  se  lahko  pravi  ne  le  o posvetni 
inteligenci,  ampak  tudi  o dobrem  delu 
duhovščine. 

Tem  vrsticam  ni  namen,  obrekovati 
koga,  ampak  služiti  hočejo  spoznanju  res- 
nice. Če  se  pravi,  da  je  mnogo  duhovnikov, 
ki  sami  ne  verujejo,  kar  zahteva  vera,  od- 
nosno cerkev,  je  to  zgodovinsko  dejstvo,  ki 
ne  more  žaliti  nikogar.  Utajevanje  takih 
resnic  ne  pomaga  nič,  potrebno  je  razume- 
vanje. Dvom  in  nevernost  našega  časa  se 
pa  lahko  razume. 

Med  tem,  kar  je  zapisano  v knjigah, 
na  katerih  je  utemeljena  vera  in  med  mno- 
žečimi se  odkritji  znanosti  so  nasprotja,  ki 

jih  kratkomalo  n!  moči  spraviti  iz  sveta. 
Vzemimo  kar  začetek:  V starem  testamentu 
je  rečeno,  da  je  bog  vstvaril  svet  v šestih 
dneh.  Znanost  ne  pravi  le,  da  ni  bilo  tako, 
ampak  tudi  dokazuje,  da  je  potrebovalo 
svetovje  miliarde  let,  preden  je  dobilo  se- 
danjo obliko,  da  se  je  celo  zemlja  razvijala 
stotisočletja,  preden  je  postala  taka,  kakršna 
je  sedaj.  Za  svoje  trditve  podaja  znanost 
dokaze.  Kdor  torej  pravi:  „Ne  sme  se 
verjeti  znanosti,  ampak  edino  le  svetemu 
pismu,"  bo  pri  mislečih  ljudeh  težko  dosegel 
svoj  namen,  ampak  dvom  bo  tem  moč- 
nejši, čimbolj  srborito  zagovarja  svoje 
stališče. 

Ko  se  je  pokazalo,  da  se  znanstveni 
nauki  o tej  stvari  ne  morejo  ovreči,  so  se 
začeli  kompromisi.  Rekli  so:  „Dnevi,  ko  je 
bog  vstvarjal  svet,  niso  bili  taki  kakor  se- 
danji, ampak  so  šteli  na  tisoče  sedanjih  let." 
Znanost  je  namreč  razdelila  razvoj  naše 
zemlje  v razne  „periode“  in  teh  so  se  po- 
lastili pionirji,  ki  so  hoteli  staviti  most  med 
vero  in  znanostjo.  „Geodetične  periode  so 
bili  svetopisemski  dnevi,"  so  rekli.  Najkon- 
servativnejši  katoličani  sicer  niso  bili  zado- 
voljni s to  koncesijo  v razlagi,  oportunisti 
so  jo  pa  sprejeli.  A pomagalo  vendar  ni 
nič,  kajti  sveto  pismo  pravi,  da  je  bog 

vstvaril  svet  v šestih  dnevih,  ne  pa  zemijo 
in  to  je  velik  razloček.  Znanost  pa  tudi  do- 
kazuje, da  se  periode  zemeljskega  ohlajenja 
in  spreminjanja  nikakor  ne  vjemajo  z do- 
godki legendaričnih  šestih  dni.  Povest  sve- 
tega pisma  je  zelo  lepa,  poetično  vzorna, 
toda  pred  kritično  znanostjo  ne  more  ob- 
stati. Kakor  je  z začetkom,  tako  je  pa  tudi 
z nadaljevanjem.  Splošno  znano  je,  da  je 
cerkev  strogo  zahtevala  vero  v takozvani 
geocentrični  zistem , po  katerem  bi  bila 
zemlja  središče  vsega  sveta,  okoli  nje  pa  se 
sučejo  mesec,  solnce  in  zvezde.  Nasprotna 
vera,  da  se  suče  solnce  okoli  zemlje , je 
veljala  za  pregrešno  in  zgodovinska  resnica 
je,  da  je  cerkev  svojčas  kruto  preganjala 
pristaše  tedaj  novega  nauka  o sukanju 
zemlje. 

S cerkvenega  stališča  je  bilo  lahko 
umevno.  Po  cerkvenih  nazorih  je  bil  ves 
svet  vstvarjen  za  človeka  in  zaradi  njega. 
Naravno  je  torej,  da  je  veljala  zemlja,  nje- 
govo bivališče,  za  središče  vsemirja.  Solnce 
je  imelo  nalogo,  da  mu  sveti  podnevi  in  da 
ga  greje,  zvezde  so  mu  svetile  po  noči.  Na- 
enkrat naj  se  to  vse  prekucne ! Veri  naj  se 
takorekoč  izmakne  temelj  izpod  nog.  Ali 
ni  v tem  nevarnost,  da  bi  se  zrušila  vsa 
stavba  ? 

Papeži,  ki  so  preklinjali  novi  nauk,  SO 
torej  že  vedeli,  kaj  delajo.  Ampak  končno 
vendar  ni  šlo  Dandanes  je  vendar  že  težko 
najti  človeka,  ki  bi  ne  vedel,  da  roma  zemlja 
okoli  solnca  in  nobeni  cerkveni  instanci  ne 
pride  več  na  misel,  prepovedati  ta  nauk 

S tem  in  z neštetimi  drugimi  konflikti 
med  vero  in  znanostjo  se  mora  seznaniti  in- 
teligenten človek.  In  kdor  verjame  znanosti, 
ki  dokazuje,  ne  more  verjeti  tistim  ver- 
skim trditvam,  ki  so  z znanostjo  naravnost 
v nasprotju.  Morda  je  tudi  tak  človek  lahko 
še  kristjan,  izraeličan,  mohamedanec  i.  t.  d., 
vendar  pa  ne  more  biti  pravoveren  v 
cerkvenem  smislu.  On  na  primer  lahko  živi 
popolnoma  po  morali,  ki  jo  je  Kristus  učil, 
nikakor  pa  ne  more  zmešati  znanosti  in 
cerkvenih  naukov  v enem  loncu.  S stališča 
cerkve  pa  je  tak  človek  že  neveren. 

V inteligentnih  slojih  so  gotovo  mnogi 
in  premnogi,  ki  se  tudi  ne  brigajo  dosti  za 
znanstvena  vprašanja,  ki  na  primer  o vsem 
darvinizmu  ne  vedo  nič  druzega,  kakor  da 
je  baje  po  Darwinovi  teoriji  človek  sin  opice. 
Taki  ljudje  pa  tudi  verni  ne  morejo  biti, 
temveč  so  indiferentni. 

Radi  verjamemo,  da  se  vidi  pri  mašah, 
šmarnicah,  procesijah  i.  t.  d.  mnogo  takih 
ljudi.  Toda  tam  se  vidijo  tudi  inteligenti,  ki 

ne  verujejo  splohfnič.  In  še  treba  ni,  da  bi 
se  zaradi  tega  imenovali  hinavci.  Tja 
gredo  deloma  iz  navade,  deloma  ker  se  jim 
zdi  lepo,  deloma  ker  sploh  ne  mislijo  nič. 
Seveda  pa  je  vmes  mnogo,  prdv  mnogo  hi- 
navščine. Dosti  je  takih,  ki  med  štirimi  ste- 
nami taje  vero  in  včasi  še  prav  neokusno 
zabavljajo,  kadar  se  jih  vidi,  se  pa  odkrivajo 
pred  vsakimi  cerkvenimi  vrati,  ker  ima  kle- 
rikalizem veliko  politično  in  gospodarsko 
moč  in  ker  se  jim  zdi  koristno,  zatajiti  svoje 
prepričanje  za  dobiček,  ki  ga  pričakujejo  od 
klerikalcev. 

Vse  drugo  bi  se  še  pretrpelo.  Ampak 
ta  hinavščina  je  najhujša.  In  prav  te  je  med 
inteligenco  na  pretek. 

Kdo  naj  na  primer  verjame  profesorju 
prirodoslovja,  da  ima  pristno  cerkveno  vero? 
O marsikaterem  vprašanju  se  mnenja  lahko 
razhajajo;  umevno  je,  če  znanstveno  iz- 
obražen človek  veruje  v individualno  dušo, 
dasi  jo  njegov  kolega  z enako  izobrazbo  za- 
nikuje. Ampak  če  tak  človek  pravi,  da  ver- 
jame, da  imajo  procesije  kaj  vpliva  na  po- 
tres, nevihto  in  sušo,  tedaj  se  njemu  ne 
more  verjeti.  Zdravnik,  ki  trdi,  da  verjame 
v lurške  čudeže,  more  biti  samo  dvoje: 
Duševno  nenormalen,  torej  tudi  za  svoj 
poklic  nesposoben,  ali  pa  hinavec.  Kajti  on 

ve,  da  se  pač  s sugestijo  nekatere  živčne! 
bolezni  lahko  ozdravijo  v Lurdu  kakor 
drugje,  da  je  pa  vsako  nenaravno,  ali  kakor 
pravijo,  »nadnaravno11  ozdravljenje  nemo; 
go  če.  Hinavščina  pa  tudi  ni  vera. 

Kakšno  »sveto  vero“  hočejo  torej  bra- 
niti klerikalci,  ko  prave  Kristusove  vere  itak 
ni  ne  med  prostim , ne  med  izobraženim 
ljudstvom?  Ali  hočejo  verovati  vero  v co- 
dernice,  ki  živi  v vsaki  vasi?  Ali  braniti  iz- 
ganjanje hudiča,  ko  bi  bilo  treba  narod  po- 
učevati o potrebi  zdravniške  pomoči? 

Ampak  to  je:  Kar  kvasijo  klerikalci  o 
obrambi  »svete  vere11,  je  politična  pretveza. 
Že  sto  frazo  zlorabljajo  vero,  ki  jo  ho- 
čejo degradirati  za  pohlevno  deklo,  da  va- 
ruje njih  politično  vlado  in  gospodarski 
dobiček.  Klerikalcem  ni  na  tem,  da  smejo 
častiti  Marijo,  ampak  da  lahko  neovirano 
izkoriščajo  ubogi  narod  in  ga  vodijo  za  nos 
k svojim  ciljem,  ki  niso  ne  božji,  ne  sveti, 
temveč  skozinskoz  zemeljski  in  materialni. 

Kako  se  godi  cerkvi? 

Kdor  sliši  naše  klerikalce,  bi  moral  mi- 
sliti, da  je  katoliška  cerkev  v Avstriji  naj- 
večja revica,  preganjana  od  vlade,  zaniče- 
vana od  ljudstva,  zatirana  od  oblasti.  To  je 
pa  nesramna  laž,  kajti  ne  le,  da  cerkev  v 
Avstriji  prav  nič  ne  trpi,  uživa  še  povsem 
nezasluženo  protekcijo  in  nobeni  instituciji 
v državi  se  ne  godi  tako  dobro,  kakor  njej. 

Klerikalci  pravijo,  da  hočejo  svobodo 
za  svojo  cerkev.  Kdo  pa  jim  jo  jemlje?  Ako 
bi  imelo  delavsko  ljudstvo  le  desetino  tiste 
svobode,  ki  jo  ima  katoliška  cerkev,  bi  se 
mu  zdelo,  da  se  vrača  raj  na  zemljo. 

Katoliška  cerkev  lahko  izvršuje  vse  svoje 
obrede,  kakor  hoče.  Cerkva  si  lahko  postavi 
kolikor  se  ji  ljubi  in  nihče  ji  ne  brani  tega. 
A to  je  še  malo.  Ampak  drugi  zidajo  ka- 
toliške cerkve,  ki  niso  prav  nič  dolžni  tega. 
Posebno  občine  so  v tem  oziru  prave  dekle 

katoliške  cerkve.  Nobenega  slučaja  ne  poz- 
namo, da  bi  bila  kaka  občina  v Avstriji  se- 
zidala židovski  tempelj  ali  protestantovsko 
cerkev;  morda  je  v Dalmaciji  kaka  izključno 
srbska  občina  postavila  pravoslavno  cerkev, 
a še  to  bi  bila  izjema.  Katoliških  cerkva  so 
pa  občine  sezidale  na  tisoče,  pa  ne  skromnih, 
siromašnih,  temveč  stavbe,  ki  so  znane  po 
vsem  svetu. 

To  pa  kleru  ne  zadostuje.  Neprenehoma 
se  nabira  po  deželah  pri  ljudstvu  denar  za 
nove  cerkve,  ah  pa  se  prirejajo  loterije  v ta 
namen.  Cerkev  ima  služiti  bogu,  ampak  lo- 
terija gotovo  ni  sveta  reč. 

Kdor  je  nekoliko  prepotoval  državo,  ve, 
da  niso  katoliške  cerkve  samo  krasno  zi- 
dane, nego  da  so  v njih  tudi  neizmerni 
zakladi.  V tem  oziru  se  torej  klerikalci  go- 
tovo ne  smejo  pritoževati.  Oni  seveda  ne 
bodo  nikdar  zadovoljni,  pa  če  bi  bilo  v Av- 
striji tako,  kakor  je  v Španiji.  Kajti  nove 
cerkve  rabijo  tudi  nove  duhovnike,  čim  več  je 
cerkva,  tem  več  je  maziljenih  gospodov,  tem 
več  torej  klerikalnih  političnih  agitatorjev, 
tem  večja  je  oblast  duhovščine  nad  ljudstvom. 

Če  bi  se  porabilo  v Avstriji  toliko  de- 
narja za  socialni  blagor  ljudstva,  kolikor  se 
ga  porabi  za  katoliške  cerkve  in  za  katoliško 
duhovščino,  ne  bi  bilo  revščine  v državi. 

V svojih  cerkvah  imajo  katoliški  go- 
spodje popolno  svobodo.  Take  svobode 
ne  uživa  v državi  nihče  drugi.  Kdor  hoče 
govoriti  ljudstvu , mora  oblasti  naznaniti 
shod  in  trpeti  mora,  da  pazi  zastopnik  oblasti 
na  njegov  govor  kakor  hudič  na  grešno 
dušo.  Za  vsako  besedo  je  odgovoren  in  naj- 
manjša nepremišljenost  v razvnetju  govora 
ga  lahko  spravi  tja , kjer  se  je  ričet  na 
državne  stroške.  Katoliški  duhovnik  pa  je 
prost  kakor  suveren.  Kadar  hoče  govoriti, 
stopi  na  prižnico  in  deklamira  po  svoji 
volji. 

Vodo  bi  nosil  v morje,  kdor  bi  hotel 
šele  dokazovati,  da  se  poslužuje  duhovščina 
te  prilike  z vso  prostostjo.  Pravijo,  da  je 
cerkev  hiša  božja.  Človek  bi  torej  v njej 
pričakoval  samo  sveto  božjo  besedo.  Ampak 
kdor  bi  to  mislil,  bi  se  kruto  motil.  Od 
škofa  Jegliča  v Ljubljani  do  najmlajšega 
kaplana  v kaki  hribovski  vasi  smatrajo  du- 
hovniki z maloštevilnimi  izjemami  prižnico 
za  mesto,  na  katerem  smejo  preklinjati  vsako 
nasprotno  mnenje,  napadati  politične  nasprot- 
nike in  zmerjati  kakor  na  semnju.  Skoraj 
po  vsej  Sloveniji  je  postala  prižnica  poli- 
tična tribina,  na  kateri  se  govori  brez 
vsake  odgovornosti.  In  to  se  ne  godi  morda 
brez  znanja  duhovniških  oblasti,  ampak  škofi 

v svojih  pastirskih  pismih  naravnost  nava- 
jajo duhovnike  na  tako  početje. 

To  vendar  ni  samo  svoboda,  ampak 
mnogo  več!  To  je  privilegij,  ki  je  zlasti  ne- 
zaslišan v državi,  v kateri  je  sicer  svoboda 
govora  še  tako  omejena,  kakor  v Avstriji. 
Nezaslišan  je  ta  privilegij,  ker  je  tudi  ne- 
opravičen. Duhovnikove  svobode  se  ne 
dotikamo.  Mi  ne  zahtevamo,  da  naj  sede 
policijski  komisar  v cerkev,  kadar  je  pridiga 
in  da  naj  moti  pridigarja.  Toda  kakšno  pra- 
vico ima  tisti,  ki  ga  duhovnik  v cerkvi  na- 
pada? Še  ganiti  se  ne  sme,  kajti  če  bi  se  le 
oglasil  v cerkvi,  ga  obtožijo  zaradi  mo- 
tenja vere. 

Občutljivost  klerikalcev  je  pa  že  farizejska. 
Če  jim  kdo  očita  politične  pridige  v cerkvah, 
če  kdo  pravi,  da  naj  govore  v cerkvi  samo 
o verskih  rečeh,  tedaj  zlože  lice  takoj  v mu- 
čeniške  gube  in  stokajo,  da  se  preganjajo 
in  da  se  jim  jemlje  svoboda.  V resnici  pa 
oni  drugim  jemljejo  svobodo  in  jih  pre- 
ganjajo. 

Kakor  s prižnico,  je  tudi  s spovednico. 
Pri  tej  priliki  bodi  le  mimogrede  povedano, 
da  prvi  kristjani  sploh  niso  poznali  spoved- 
nice, ampak  da  so  papeži  šele  mnogo  poz- 
neje vpeljali  spoved  na  ušesa.  Sedaj  jo 
imajo  katoličani,  drugi  kristjani  pa  ne. 

Tudi  spovednico  zlorabljajo  mnogi  du- 
hovniki za  politiko  in  za  druge  reči,  ki  ni- 
majo prav  nobene  zveze  z vero.  Zlasti  kadar 
so  kakšne  volitve,  se  politizira  po  spoved- 
nicah kakor  na  volilnih  shodih.  Kolikokrat 
se  je  že  zgodilo,  da  je  duhovnik  v spoved- 
nici žugal,  da  je  smrten  greh,  voliti  druzega 
kakor  klerikalnega  kandidata  in  ni  hotel  ljudem 
dati  odveze,  če  niso  obljubili,  da  bodo  volili 
klerikalca!  Pri  ljudeh,  ki  verujejo  v moč 
spovedi  in  mislijo,  da  jim  res  grehi  tudi  v 
nebesih  ne  bodo  odpuščeni , če  ne  dobe 
odveze,  je  to  navaden  gnusen  terorizem.  Ali 
naj  revež  izgubi  večno  izveličanje,  ali  pa  naj 
zataji  svoje  politično  prepričanje?!  A kako 
naj  si  pomaga  zoper  tak  terorizem,  ko  je 
spoved  tajna?  . . . Seveda  bi  se  morda  iz- 
plačalo, če  bi  kdo  poskusil  pri  sodniji.  Spo- 
vedna tajnost  je  predpisana  duhovniku,  ne 
pa  tistemu,  ki  se  je  izpovedal.  On  bi  torej 
pred  sodnijo  lahko  pričal.  Po  zakonu  je  kaz- 
njivo,  siliti  koga,  da  voli  proti  svojemu 
prepričanju,  s tem,  da  se  mu  žuga  s kako 
škodo.  Ne  dobiti  odveze  je  za  vernega  ka- 
toličana gotovo  škoda,  torej  mora  biti  tudi 
terorizem  v spovednici  kaznjiv.  Seveda  bi 
bila  taka  tožba  kakor  igra  v loteriji,  kajti 
„uboga  cerkev  je  preganjana  v Avstriji11  tako, 
da  se  ne  upa  vsak  sodnik  nad  njene  zastopnike, 

Da  je  pred  samostanskimi  durmi  konec 
državne  moči,  se  je  v Avstriji  že  reklo,  ko 
so  neke  nune  proti  volji  staršev  odpeljale 
židovsko  deklico  in  državna  oblast  nikakor 
ni  mogla  izvedeti,  kje  imajo  dekle.  Če  bi 
se  laik  predrznil,  odpeljati  staršem  otroka, 
bi  se  mu  pač  slabo  godilo ; če  si  samo- 
stanske ženske  dovolijo  kaj  takega,  je  stvar 
seveda  drugačna! 

Ali  se  sme  cerkev  pritoževati,  da  ne 
more  izvrševati  božje  službe?  . . . 

V nekaterih  državah  je  vsaka  vera  svo- 
bodna, ampak  vsaki  s n prepovedane  demon- 
stracije v javnosti.  V Avstriji  ima  katoliška 
cerkev  privilegij,  da  lahko  opravlja  svoje 
obrede  na  ulici,  s svojimi  procesijami  hodi 
v javnost,  država  pa  skrbi,  da  se  vrše  z naj- 
večjim bliščem  in  sijajem ; njeni  dosto- 
janstveniki se  jih  udeležujejo  v svečanih 
uniformah,  vojaške  čete  delajo  ob  njih  pa- 
rado, streljajo  i.  t.  d.  Ali  je  to  preganjanje?  .. . 

Ne  le  to.  V resnici  uživa  cerkev  ob 
takih  prilikah  pravice,  ki  visoko  presegajo 
enakopravnost.  Pogostoma  se  je  že  zgodilo, 
da  so  bili  sodnijsko  .obsojeni  ljudje,  če  se 
niso  odkrili,  ko  je  šel  katoliški  duhovnik 
obhajat,  dasi  niso  bili  katoličani.  V 
strogem  smislu  zakonov  se  take  sodbe  go- 
tovo ne  bi  smele  izrekati;  kajti  če  se  komu 

ki  ga  ne  poznam , ne  odkrijem , mu  pač 
nisem  izrazil  zaničevanja.  Ampak  v resnici 
so  bile  take  sodbe  in  to  kaže,  da  je  ka- 
toliška cerkev  res  privilegirana. 

Vsako  nabiranje  milodarov  brez  oblast- 
nega dovoljenja  je  prepovedano.  V kato- 
liških cerkvah  so  nastavljene  pušice  za  vse 
mogoče  namene  in  vsak  hip  je  kak  „ofer“.  Kol- 
portaža  je  prepovedana;  če  pa  razdajajo  du- 
hovniki, cerkovniki  in  drugi  ljudje  po  cerkvah 
in  tudi  pred  cerkvami  klerikalne  časopise, 
knjižice,  letake  i.  t.  d.,  jim  nihče  ne  brani 
tega.  Nikakor  ne  želimo,  da  bi  se  jim  vzela 
ta  svoboda,  temveč  se  bojujemo,  da  bi  jo 
dobili  vsi.  Ampak  dokler  je  Petru  kolportaža 
prepovedana,  Pavlu  pa  dovoljena,  ima  Pavel 
predpravico  in  se  ne  sme  pritoževati,  da  je 
preganjan  in  zatiran. 

Pa  kaj  bi  katoliška  cerkev  stokala  v 
Avstriji,  ko  je  znano,  da  jo  podpirajo  in 
ščitijo  najvišji  krogi,  da  je  najvišja  aristo- 
kracija v njenem  taboru,  da  obiskujejo  tako- 
zvane  katoliške  shode  nadvojvodi,  ministri 
in  drugi  visoki  dostojanstveniki? 

Kaj  ima  katoliška  cerkev  tarnati,  ko 
vemo,  da  so  najvažnejši  državni  zakoni  pod 
njenim  vplivom  ? 

Državi,  ki  ima  čisto  posvetne  namene, 
ne  more  biti  nič  mar,  če  se  hoče  bivši 

katoliški  duhovnik  oženiti,  če  se  hoče  človek, 
ki  je  ločen  od  svoje  žene,  poročiti  z drugo 
i.  t.  d.  Zakaj  država  nima  od  tega  škode,  za 
moralo  pa  bi  bilo  bolj  koristno,  če  bi  se  lo- 
čeni ljudje  lahko  nrožili  ali  ženili,  kakor  pa 
da  žive  takorekoč  po  sili  v konkubinatu.  In 
vendar  se  postavlja  takim  zvezam  državni 
zakon  na  pot,  le  zato,  ker  jih  katoliška 
cerkev  ne  trpi. 

Resnica  je,  da  ima  cerkev  v državi  ne 
le  popolno  svobodo,  ampak  še  celo  veli- 
kanske privilegije,  država  pa  je  odvisna 
od  katoliške  cerkve. 

Ves  stok  klerikalcev  je  torej  farizejski. 
Prav  tako  je,  kakor  z volkom,  ki  je  vzdi- 
hoval, da  mu  jagnje  kali  vodo.  Cerkev  je 
bogata,  cerkev  je  svobodna,  cerkev  je  pri- 
vilegirana, cerkev  je  močna  — česa  ji  torej 
manjka?  Jasno  je,  da  se  klerikalizem  ne 
bojuje  za  svobodo  cerkve,  ker  se  samo  blazen 
bojuje  za  to,  kar  že  ima,  cerkev  pa  ni  blazna 
in  klerikalna  organizacija  tudi  ne.  S svojim 
tarnanjem  mora  torej  zakrivati  druge  namene. 

Kakšni  so? 

Pravi  nameni. 

Ako  klerikalizem  ne  išče  ciljev  v ne- 
besih, tedaj  jih  mora  iskati  na  zemlji.  Ako 
se  ne  bojuje  za  vero,  se  mora  bojevati  za 
kaj  posvetnega.  Pravi  klerikalec  ne  priznava 
tega,  ampak  od  njega  tudi  ne  izvemo  vsak 
dan  resnice.  Samo  včasi,  zlasti  če  je  pijan 
moči  in  zmage,  mu  zdrkne  z jezika  ošabna 
in  odkritosrčna  beseda,  katero  pa  navadno 
kmalu  obžaluje  in  potem  zavija  na  vse  plati. 

A tudi  brez  njegovega  priznanja  je 
jasno,  da  se  žene  klerikalizem  za  cilji,  ki 
nimajo  prav  nobene  zveze  z onim  svetom, 
temveč  so  čisto  zemeljski.  Kaj  bi  iskal  v 
politiki,  če  bi  ne  imel  političnih  smotrov? 
Kaj  bi  se  vtikal  v socialna  vprašanja,  če  bi 
ne  imel  socialnih  ciljev? 

Ako  bi  klerikalizem  ne  imel  druge  skrbi, 
kakor  versko,  bi  ostal  v cerkvi  in  bi  našel 
tam  toliko  dela,  da  mu  še  časa  ne  bi  ostalo 
za  druge  reči.  Brigal  bi  se,  da  dobi  ljudstvo 
pravo  krščansko  vero  in  da  se  reši  tiste 

pogansko  - krščansko  - babjeverske  mešanice, 
v kateri  večinoma  živi.  Politiki  in  posvetnim 
vprašanjem  sploh  bi  pa  skrbno  zapiral  cer- 
kvena vrata,  da  se  ne  izpridi  in  ne  omade- 
žuje vera  z rečmi,  ki  ne  sodijo  vanjo. 

Ako  bi  mislila  cerkvena  hierarhija  le  na 
izveličanje  duš,  se  sploh  ne  bi  moglo  go- 
voriti o klerikalizmu,  ker  ne  bi  bilo  kleri- 
kalne stranke. 

Tudi  tega  ne  zahtevamo,  da  bi  duhov- 
niki samo  maše  brali,  bolnike  obhajali  in 
molili  očenaše.  Tudi  oni  so  ljudje,  držav- 
ljani, člani  različnih  narodov,  Občinarji,  slu- 
žabniki in  imajo  vsled  tega  brez  obzira  na 
svoj  poklic  interese,  ki  jih  smejo  zastopati, 
varovati  in  pospeševati.  Ampak  če  bi  hoteli' 
to,  bi  bilo  umevno,  da  bi  bili  člani  drugih 
strank ; oni  pa  so  organizirali  svojo  stranko, 
ki  je  pod  kontrolo  višjih  cerkvenih  dosto- 
janstvenikov. Torej  imajo  svoje  posebne 
namene. 

Da  jih  spoznamo,  je  treba  najprej  po- 
misliti, kako  je  bilo  s katoliško  cerkvijo  v 
preteklosti. 

V prvih  stoletjih  po  Kristusu  vemo,  da 
se  je  kristjanom  slabo  godilo.  V rimski  dr- 
žavi je  veljalo  poganstvo.  Rimljani  so  bili 
Sicer  v verskih  rečeh  zelo  svobodomiselni- 

Kadar  so  zasedli  kako  novo  deželo,  niso 
žalili  verskih  čutov  njenih  prebivalcev,  temveč 
so  celo  podobe  njihovih  bogov  odnesli  v 
Rim  in  jih  postavili  v svoje  tempelne,  S 
krščanstvom  pa  je  bila  druga  reč.  Jezusov 
nauk  je  bil  revolucionaren,  socialno- 
revolucionaren  in  to  je  tudi  glavni  vzrok, 
da  se  je  tako  mogočno  razširil  med  siro- 
mašnim ljudstvom.  Rimski  vladarji  in  veli- 
kaši  so  prav  dobro  zaslutili  ta  značaj  kr- 
ščanstva in  so  se  ustrašili  „prekucuških“ 
idej.  Da  so  verovali  v druzega  boga  in  imeli 
drugačne  verske  šege,  bi  bili  pri  kristjanih 
prav  tako  pretrpeli,  kakor  so  pretrpeli  pri 
drugovercih.  Ampak  socialno-filozofična  vse- 
bina krščanskega  nauka  se  je  zazdela  ne- 
varna mogotcem  in  zaradi  nje  so  jo  jeli  za- 
tirati, kristjane  pa  preganjati.  Mučeništvo  je 
takrat  cvetelo  v vseh  mogočih  oblikah. 
Kristjani  so  se  morali  shajati  pod  zemljo, 
v katakombah,  trpeti  so  morali  zaničevanje 
in  nikakor  niso  bili  varni  življenja.  Seveda 
je  med  tedanjimi  in  sedanjimi  kristjani  veli- 
kanska razlika.  Med  njimi  je  vladala  ena- 
kost; bili  so  komunisti;  lastnina  je  bila 
splošna,  duhovnikov  niso  imeli,  še  manj  pa 
višje  cerkvene  dostojanstvenike.  Služba  božja 
je  bila  zelo  priprosta.  V vsem  so  sledili 
kolikor  le  mogoče  Kristusovim  naukom. 

S terorizmom  se  nikdar  niso  dosegali 
trajni  cilji.  Proti  vsaki  sili  se  prejalislej 
porodi  upor.  Mučeništvo  je  učinkovalo  agi- 
tatorično.  Kristjani  so  se  množili.  Dobivali 
so  pristaše  v najvišjih  krogih,  končno  je 
Konstantin,  ki  ga  zgodovina  imenuje  Ve- 
likega", razglasil  krščanstvo  za  državno 
vero. 

Izpremenil  se  je  položaj  krščanske  cerkve, 
pa  tudi  cerkev  sama.  Ko  je  dobila  prvo 
mesto  v državi,  se  je  katoliška  vera  že 
močno  razlikovala  od  vere  prvih  kristjanov. 
Zaradi  novih  naukov  in  različnega  razla- 
ganja svetega  pisma,  o katerem  so  se  cer- 
kveni učenjaki  dolgo  prepirali,  katero  da  je 
pravo,  ker  jih  je  bilo  mnogo  in  zelo  raz- 
ličnih izdaj,  je  bilo  mnogo  razkola  v cerkvi. 
Največji  je  bil  zaradi  rimskega  škofa,  ki  je 
hotel  imeti  kot  „Petrov  naslednik"  prvo, 
odlično  in  merodajno  mesto  v cerkvi ; 
vzhodni  kristjani  niso  hoteli  priznati  nje- 
govega prvenstva,  cerkev  se  je  razpadla  v 
rimsko  in  grško.  Vsaka  je  trdila  zase,  da  je 
edino  prava.  Zapadna  se  je  imenovala  ka- 
toliško (pravoverno),  vzhodna  pa  ortodoksno 
(pravoučečo,  pravoslavno).  Vsaka  se  je  raz- 
vijala zase,  med  obema  so  nastale  prav  ve- 
like razlike.  Mnogo  je  takih,  da  jih  tudi 
laik  prav  lahko  opazi.  V rimski  cerkvi  vlada 

latinščina,  v grški  pa  jezik  naroda  (pri  Što- 
vanih  na  primer  stara  slovenščina).  Katoli- 
čani imajo  skupnega  poglavarja  papeža, 
pravoslavni  imajo  različne  patriarhe;  katoli- 
čani imajo  tajno  spoved , pravoslavni  ne ; 
katoliški  laiki  dobivajo  obhajilo  v eni  po- 
dobi, pravoslavni  v dveh ; katoliški  duhov- 
niki morajo  biti  samci,  pravoslavni  se  lahko 
ženijo.  Kristjani  pa  so  vendar  eni  in  drugi, 
krščanske  se  še  mnoge  druge  sekte,  ki  ne 
priznavajo  papeža,  na  primer  protestantje, 
stari  katoličani,  unitarci,  nazarenčani  i.  t.  d. 

S tem,  da  je  krščanska  cerkev  postala 
državna,  je  začela  silno  naraščati  njena  moč, 
tako  da  je  kmalu  bila  večja  kakor  državna. 
Papež  je  postal  za  ves  katoliški  svet  vladar 
nad  vladarji.  Iz  njegovih  rok  so  kralji  in 
cesarji  sprejemali  krone,  on  jih  je  lahko  pre- 
klinjal, odvezaval  narode  poslušnosti  do  vla- 
darjev, jim  ukazoval,  nalagal  vojne  i.  t.  d. 
Države  so  postale  polagoma  dodobrega  od- 
visne od  cerkve,  vsi  katoličani,  od  cesarja 
do  zadnjega  hlapca  so  bili  papeževi  slu- 
žabniki. Cerkvena  moč  je  dosegla  tako  ve- 
likost, da  se  brez  njene  volje  sploh  ni  moglo 
nič  zgoditi  in  papež  je  bil  takorekoč  vidljiv 
bog  na  zemlji. 

Zgodovina  papežev  nas  seveda  uči,  da 
je  bilo  med  njimi  dosti  takih,  ki  niso  imeli 

prav  nič  božanskega,  ampak  so  uganjali  hu- 
dobije, da  obhaja  zona  človeka,  če  čita  o 
njih.  Tudi  se  je  zgodilo,  da  je  bilo  po  več 
papežev  obenem ; vsak  je  seveda  trdil,  da 
je  on  pravi  in  je  preklinjal  vse  druge,  vsak 
je  imel  svoje  pristaše  in  vsak  je  vladal  na 
svoj  način.  Ampak  čim  je  eden  premagal 
druge,  je  bil  najvišji  gospodar  na  svetu. 

Katoliška  cerkev  je  torej  dosegla  tako 
moč,  da  večje  sploh  ni  na  zemlji.  V vseh 
važnejših  rečeh  se  je  godilo  tako,  kakor  je- 
ona  ukazovala,  države  so  bile  njene  služab- 
nice. In  cerkev  je  znala  izkoriščati  svojo 
moč! 

Nihče  ne  taji,  da  bi  ne  bila  storila  tudi 
včasi  kaj  dobrega.  Saj  je  sploh  krščanstvo 
napredek  v primeri  z barbarskimi  verami, 
ki  so  ukazovale  na  primer  krvave,  celo  člo- 
veške žrtve.  Vendar  se  pa  ne  more  reči,  da 
ne  bi  moglo  biti  na  svetu  nič  plemenitej- 
šega, nego  je  krščanstvo.  Gotovo  je  popol- 
nejše, ako  človek  dela  dobrote  le  iz  čiste 
ljubezni  do  njih  in  pa  varuje  zlega,  ker  noče 
uganjati  hudobij,  kakor  pa  če  neprenehoma 
računa,  koliko  plače  bo  dobil  v nebesih  in 
se  ogiblje  greha  iz  strahu  pred  peklom  in 
hudičem.  Tudi  grško  poganstvo  si  je  pri- 
dobilo velike  zasluge;  budizem  je  storil 
mnogo  dobrega,  mohamedanstvo  uči  marsikaj 

Koristnega  in  lepega;  vendar  pa  katoli- 
ška cerkev  nikdar  ne  bo  postavila  koristi 
drugih  ver  nad  njih  resnično  ali  navidezno 
škodljivost.  Če  je  torej  katoliška  cerkev  v 
preteklosti  storila  kaj  dobrega,  vendar  ne 
more  zahtevati,  da  bi  se  zatisnile  oči  pred 
vsem,  kar  se  je  pod  njeno  neomejeno  vlado 
in  po  njeni  volji  godilo  slabega. 

V prvih  časih  je  bilo  krščanstvo  prega- 
njano; ko  je  prišla  cerkev  do  moči,  je  za- 
čela sama  preganjati  drugače  misleče  ljudi 
in  sicer  prav  tako  brezsrčno  in  krvavo,  ka- 
kor so  nekdaj  rimski  cesarji  preganjali 
kristjane.  Da  bi  se  polastili  Palestine  in 
omejnih  krajev,  so  evropejski  kristjani  na 
zapoved  papežev  vodili  krvave  vojne  — kri- 
žarske vojne  — v katerih  je  tekla  kri  v 
rekah,  ne  v potokih.  Na  Španskem  so  krist- 
jani pregnali  mohamedanske  Mavre,  ki  so 
v deželi  vstvarili  pravi  raj  in  so  povzdignili 
kulturo  tako  visoko,  kakor  ni  bila  ne  prej, 
ne  pozneje  v Španiji.  Morili,  plenili,  poži- 
gali, razdevali  so  vsaj  tako  okrutno,  kakor 
pozneje  Turki  po  naših  krajih;  a vso  to 
grozo  so  pokrivali  s plaščem  krščanstva. 
Španija  je  postala  popolnoma  katoliška,  cer- 
kev se  je  tam  razvila  kakor  nikjer,  duhov- 
ništvo in  meništvo  se  je  pomnožilo  kakor 
gobe  po  dežju,  a vendar  je  katoliška  Špa- 

nija  dandanes  najžalostnejša  država  v Ev- 
ropi. Nikjer  ni  toliko  siromaštva,  toliko  ne- 
znanja, toliko  nekulture  in  taka  državna  sla- 
bost, kakor  na  Španskem. 

Zgodovinska  resnica  je,  da  so  bili  Židje 
v dobi  križarskih  vojn  in  po  njih  skoraj 
edini  čuvarji  kulture  v Evropi;  bavili  so  se 
z znanostjo,  s knjigo,  z zdravništvom,  kajti 
krščanstvo  ni  imelo  zmisla  za  nič  drugega, 
kakor  za  boje  v „sveti  deželi“.  Tako  so  za- 
prli Žide  v „Geta“,  prisilili  so  jih,  nositi  sra- 
motno obleko,  zabranili  so  jim  kmetovanje 
in  vse  višje  poklice,  pa  ni  čudo,  če  se  je 
v stoletjih,  ko  niso  mogli  delati  takorekoč 
nič  drugega,  kakor  kupčije  in  posredovanje 
denarja,  posebno  močno  razvil  med  njimi 
kupčijski  duh. 

Na  vrhuncu  svoje  moči  je  bila  katoli- 
ška cerkev  v srednjem  veku,  ko  je  vpeljala 
takozvano  sveto  inkvizicijo.  Namen  teh  mrač- 
njaških sodišč  je  bil,  preganjati  vse  ljudi  dru- 
gega mišljenja.  To  je  bil  čas,  ko  ni  bil  nihče 
varen  svojega  življenja.  Tudi  veren  kristjan, 
če  se  je  le  kaj  zameril  temu  ali  onemu  in- 
kvizitorju, je  prišel  v ječo,  v mučilnico  in 
končno  na  grmado. 

Neverjetno  je,  kakšno  praznoverje  se  je 
takrat  širilo  po  Evropi ! Vse  je  verjelo  v co- 
pernice  in  copernike ; nihče  ni  dvomil,  da 

prihajajo  hudiči  živi  na  zemljo  in  kupujejo 
duše,  da  se  jim  zapisujejo  ljudje,  da  se  spe- 
čavajo  ženske  ž njimi,  da  jahajo  na  metlah 
po  zraku  i.  t.  d. 

Takrat  so  gorele  grmade  „za  višjo  slavo 
božjo"  po  mestih  in  po  deželi  in  na  tisoče 
ljudi,  „ krivovercev",  »slabih  kristjanov",  „co- 
pernic",  »hudičevih  zaveznikov"  je  zgorelo 
spričo  najvišjih  duhovnikov  v sijajnem  or- 
natu,  kraljev  in  dvorskih  krogov  in  neštetega 
zapeljanega  ljudstva.  Nikdar  v poganskih  ča- 
sih ni  bilo  toliko  človeških  žrtev  kakor  v 
dobi  svete  inkvizicije. 

Pa  tudi  drugače  je  marsikdo  izgubil 
svoje  življenje,  ker  se  je  zameril  cerkvi.  Ple- 
meniti Hus,  značajni  Giordano  Bruno  in  ne- 
štete žrtve,  nad  katerimi  so  katoliški  duhov- 
niki prelomili  palico,  je  cerkev  izročila  »po- 
svetni roki",  da  jih  kaznuje  in  navadna  ka- 
zen je  bila  smrt  na  grmadi,  kajti  — cerkev 
ni  hotela  prelivati  krvi. 

Tisto  neomejeno  moč,  ki  jo  je  cerkev 
imela,  je  izgubila.  Mnogo  ji  je  vzela  refor- 
macija, ki  je  cele  narode  iztrgala  iz  pape- 
ževe oblasti,  še  več  pa  francoska  revolucija. 
Ampak  kdor  je  okusil  tako  moč,  jo  težko 
pozabi.  In  zato  se  lahko  razume,  da  sanja 
katoliška  cerkev  vedno  o tistih  časih,  ko  je 

bila  silna  vladarica  in  je  rimski  papež  bil 
kralj  vseh  kraljev. 

Če  razumemo  to,  pa  tudi  poznamo  pravi 
namen  klerikalizma.  Krščanska  v e r a ni  imela 
nobenega  dobička  od  svete  inkvizicije  in  od 
rimske  avtokracije,  ampak  papež  in  duhov- 
ščina je  imela  velikansko  korist.  Zato  sili 
nazaj  v tiste  čase.  • Smoter  klerikalizma  je 
pridobitev  nekdanje  moči  in  zato  zahtevajo 
klerikalci  predvsem,  da  se  papežu  povrne 
svetovna  država.  To  bi  bil  prvi  korak,  da 
bi  postal  zopet  kralj:  prvemu  bi  pa  že  sle- 
dili drugi.  Kakor  bi  bil  papež  kralj  nad 
kralji,  tako  pa  bi  bili  duhovniki  uradniki  nad 
uradniki. 

Toda  odkar  se  je  ljudstvo  zdramilo  na 
konstitucionalno  življenje,  bi  mu  moral  biti 
tak  absolutizem  neznosen.  In  kje  je  jamstvo, 
da  bi  se  s klerikalno  nadvlado  ne  povrnilo  vse, 
kar  je  bilo,  d"a  ne  bi  vzplamtele  zopet 
grmade  in  da  bi  ne  vstalafsveta  inkvizicija  iz 
groba?  Danes  ni  tega,  ker  klerikalizem  nima 
tiste  moči.  Ampak  ko  jo  je  imel,  je  bilo  tako 
in  če  bi  jo  zopet  dosegel,  bi  bilo  lahko  še 
hujše. 

Klerikalizem  in  šola. 

Nič  ne  gre  klerikalcem  tako  po  glavi, 
kakor  šola.  Špekulacija  je  enostavna,  pa 
izvrstna:  Dobimo  mladino  v kremplje,  pa 
imamo  ves  bodoči  naraščaj ; kmalu  bo  vse 
ljudstvo  naše. 

Klerikalci  se  sklicujejo,  da  je  katoliška 
cerkev  prva  snovala  šole.  To  sicer  ni  res- 
nično, kajti  šole  so  imeli  tudi  poganski  na- 
rodi v starem  veku.  Ampak  recimo,  da  bi 
bilo  res.  Tiste  šole,  ki  jih  je  ustanovila  ka- 
toliška cerkev,  so  bile  zelo  borne.  Po  propadu 
stare  kulture  je  bilo  v Evropi  zelo  temno  in 
ko  se  je  pričelo  novo  duševno  življenje,  se 
je  vse  sukalo  okoli  krščanskega  nauka.  Kakor 
je  imela  vera  v državi  prvo  mesto,  tako  si 
ga  je,  naravno,  osvojila  tudi  v -šoli,  ki  je 
bila  pravzaprav  ustanovljena  zgolj  v ta  na- 
men. Saj  je  bila  tudi  znanost,  kolikor  je  je 
pač  bilo,  povsem  pod  cerkvenim  vplivom ; 


37 


izhajala  je  od  verskih  predpostavk  in  iskala 
je  verske  cilje. 

Ako  bi  bilo  šolstvo  ostalo  na  tisti  stop- 
nji, na  katero  jo  je  postavil  katolicizem,  bi 
imeli  malo  druge  znanosti  kakor  očenaš  in 
litanije.  Kako  ozkosrčen  je  bil  klerikalizem, 
se  vidi  že  odtod , da  se  neduhovniki  še 
s svetim  pismom  niso  smeli  seznanjati ; saj 
stoji  katoliška  cerkev  še  danes  na  stališču, 
da  biblija  ni  za  laike. 

Ampak  priznajmo  ji  za  preteklost  toliko 
šolskih  zaslug,  kolikor  sama  hoče.  Zato  ven-  jMj 
dar  ne  sme  sedaj  izvajati  pravic  do  šole. 
Če  so  bili  moji  pradedje  modrijani,  še  ni 
dokazano,  da  sem  tudi  jaz  moder  in  če  so 
imeli  velikansko  bogastvo,  ki  so  ga  pozneje 
izgubili,  ga  nimam  jaz  in  se  ne  morem  ba- 
hati ž njim.  Šolsko  vprašanje  moramo  raz- 
motriti  po  sedanjih  razmerah  in  po  potrebah 
sedanjega  časa,  ne  pa  po  megleni  pretek- 
losti. Včasi  se  je  učilo,  da  je  zemlja  plošča  ; 
ali  naj  se  otroci  tudi  danes  uče  tako,  kar 
je  bil  nekdaj  tak  nauk?  O fiziki  niso  vedeli 
desetine  tega,  kar  se  ve  danes,  kemija  je 
bila  sploh  neznana ; torej  bi  morala  tudi  da- 
nes ostati  neznana. 

Za  tako  logiko  se  bo  lepo  zahvalil,  kdor 
želi  svojim  otrokom  kaj  sreče.  Toda  za  kle- 
rikalce je  ta  logika  zelo  primerna.  Znanje 

je  klerikalizmu  škodljivo,  zato  bi  ga 
rad  zatrl.  In  da  bi  ga  mogel  zatreti,  hoče 
dobiti  pod  svojo  oblast  tisto  mesto,  od  ko- 
der se  znanje  razširja  med  ljudstvo,  torej  šolo. 

Pravijo,  da  se  poteguje  duhovništvo  za 
šolo  iz  ljubezni  do  nje.  No,  prvič  vemo, 
kakšne  so  bile  šole  takrat,  ko  je  bil  fajmo- 
šter  poveljnik,  učitelj  pa  njegov  in  njega 
kuharice  hlapec.  Vemo  pa  tudi,  da  zahtevajo 
klerikalci  neprenehoma  skrajšanje  učne  dobe. 
Osem  let  jim  je  vse  preveč  šole ; vsak  hip 
vstane  v državnem  zboru  kak  klerikalec, 
enkrat  Vergani,  drugič  Liechtenstein,  tretjič 
Ebenhoch  in  zahteva  znižanje  te  dobe  na 
šest  let.  To  se  vendar  pravi,  da  se  otroci 
klerikalcem  preveč  uče.  Seveda  — klerika- 
lizem ima  v nevednosti  najčvršče  korenine 
in  zato  so  klerikalci  navdušeni  prijatelji  ne- 
vednosti. 

Današnja  šola  v Avstriji  res  še  ni  tako 
vzorna,  da  ne  bi  mogla  biti  boljša.  A kaj 
imenujejo  klerikalci  zboljšanje  ? Komaj  se  je 
doseglo  toliko,  da  ima  učiteljstvo  nekaj  pra- 
vice v šoli,  pa  že  napenjajo  klerikalci  vse 
sile,  da  bi  jih  izpodrinili  in  da  bi  dobila  du- 
hovščina vse  odločevanje. 

Premotrimo  to  stvar  nekoliko  brez  jeze. 
Vsak  stan  ima  dandanes  toliko  nalog,  da 
ima  posameznik  dosti  opraviti,  če  hoče  iz- 

vrševati  vse  svoje  dolžnosti.  Tudi  se  je  živ- 
ljenje tako  razvilo  in  kompliciralo,  da  se 
posamezne  stroke  od  dne  do  dne  bolj  Spe- 
cializirajo in  za  vsak  del  stroke  je  treba  te- 
meljitih naukov.  Tudi  kmet,  če  ga  oči  bole, 
gre  v mesto  in  vpraša  za  zdravnika,  ki  ku- 
rira  oči,  ker  ve,  da  pozna  ta  bolje  to  reč 
kakor  tisti,  ki  kurira  jetiko.  Čevljar  se  mora 
dobro  izučiti,  ako  hoče  delati  dobre  čevlje. 
Sploh  se  nikomur  ne  zaupa,  da  bi  znal,  če- 
sar se  ni  učil. 

Kaj  pa  zna  duhovnik?  — Menda  je 
tudi  njegova  stroka  nekaj  posebnega ; če  je 
moral  biti  več  let  v lemenatu,  se  mora  pač 
misliti,  da  se  je  moral  toliko  učiti  za  svoj 
poklic.  Kakor  on  in  kakor  vsakdo  pa  potre- 
buje tudi  učitelj  posebne  izobrazbe,  katero 
uživa  pač  učitelj,  ne  pa  duhovnik.  Vsi  blago- 
slovljena bi  bili  po  konci  in  bi  govorili, 
kakšna  predrznost  da  je,  če  bi  hotel  učitelj 
ali  pa  katerikoli  laik  brati  mašo  ali  pa  le 
voditi  litanije  v cerkvi.  In  imeli  bi  prav,  ker 
laik  ne  zna  tega.  Kaj  pa  hočejo  torej  du- 
hovniki v šoli,  ko  se  vendar  niso  učili  za 
učitelje  ? Povsod  se  zabranjuje  šušmarstvo,  a 
ravno  v šoli  naj  bi  bilo  dovoljeno? 

Najdragocenejše,  kar  imamo,  izročamo 
šoli:  Svoje  otroke!  Kar  se  jim  bo  tam  vce- 
pilo v srce  in  v glavo,  jim  ostane  za  živ- 

ljenje.  Če  se  pokvarijo  v šoli,  so  pokvarjeni 
za  vsa  svoja  leta.  Dober  del  bodočnosti  na- 
šega naraščaja,  torej  vsega  naroda,  je  od- 
visen od  šole.  In  ljudstvo  naj  dovoli,  da  pride 
ta  podlaga  bodočnosti  v roke  ljudem,  ki 
nimajo  potrebne  zmožnosti?  To  bi  bilo 
vendar  tako,  kakor  da  bi  hoteli  sami  pahniti 
svoje  otroke  v pogubo. 

A ne  pozabimo  še  nečesa.  Duhovnik 
ima  posebno  vzgojo,  ki  ga  je  namenila  po- 
sebnim ciljem.  On  gleda  svet  skozi  svoje 
posebne,  recimo  verska  očala.  Zlasti  kato- 
liški duhovnik  ima  v tem  oziru  zelo  ozke 
meje.  On  mora  verjeti,  kar  uči  vera  in 
cerkev;  v verskih  rečeh  mora  celo  brez- 
pogojno verjeti  papežu,  kajti  ta  je  po  katoliški 
dogmi  nezmotljiv.  Kar  je  vera  enkrat 
imenovala  resnico,  mu  mora  ostati  resnica 
za  večne  dni.  Pri  protestantih  n.  pr.  je  ne- 
koliko drugače ; protestantu  je,  čeprav  tudi 
v nekih  mejah,  dovoljeno  raziskavanje ; on 
nima  papeža,  ki  bi  določil  enkrat  za  vselej, 
kaj  je  resnica,  kaj  pa  ne.  Za  katoličane 
n.  pr.  velja  kakor  pribito,  da  je  Jezus  bog, 
pravi  bog.  Protestantovski  župnik  pride  po 
svojem  raziskavanju  in  študiranju  do  za- 
ključka, da  ni  bil  bog,  temveč  človek  in  ga 
vsled  tega  še  bolj  časti,  pa  ostane  kristjan 
in  župnik,  dasiravno  je  dosti  protestantov 

drugega  mnenja.  Če  bi  katoliški  duhovnik 
prišel  do  takega  sklepa,  bi  ga  moral  hinav- 
sko zatajiti,  ali  pa  bi  moral  sleči  duhovni- 
ško obleko. 

Taka  nasprotja  pa  lahko  nastanejo  tudi 
tam,  kjer  so  velikanskega  praktičnega  po- 
mena. Katoliški  duhovnik  kot  učitelj  bi  stal 
neštetokrat  pred  vprašanjem : Ali  naj  učim 
otroke  * tako,  kakor  dokazuje  znanost,  ali 
tako,  kakor  pravi  vera  ? A kot  dosleden  ka- 
toliški duhovnik  bi  jih  moral  učiti  v vseh 
ozirih  v zmislu  vere  in  zatajevati  znanost 
povsod,  kjer  je  z vero  v navskrižju. 

Otroci  pa  potrebujejo  prave  znano- 
sti za  svoje  življenje.  Človek,  ki  bi  po 
kakšnem  čudežnem  naključju  prišel  iz  sred- 
njega veka  med  nas,  bi  s svojo  nevednostjo 
nikakor  ne  mogel  obstati  v silni  konkurenci 
z ljudmi,  ki  imajo  vse  znanje  našega  časa. 
Kaj  naj  doseže  med  nami  zamorec,  ki  pride 
naravnost  iz  srednje  Afrike  med  nas?  Saj 
bi  ne  vedel,  kam  naj  se  dene.  Prav  tako  bi 
se  godilo  našim  otrokom,  če  bi  brez  omike 
in  potrebnega  znanja  morali  tekmovati  z 
naprednimi,  izobraženimi  narodi.  Za  naj- 
slabše hlapce  bi  jim  morali  služiti  in  na- 
rodna smrt  bi  jim  bila  neizogibna. 

Nikar  naj  se  ne  reče:  Človek  postane 
lahko  dober  inženir  ali  zdravnik,  tudi  če 

veruje  do  pike  vse,  kar  zahtevajo  dogme. 
V nekaterih  poklicih  so  verski  in  splošni 
nazori  res  nekoliko  podrejeni.  A kako  naj 
človek  postane  imeniten  tehnik,  če  mu  šola 
sploh  ne  da  potrebnih  duševnih  pripomoč- 
kov, ker  ga  zaradi  svojih  ciljev  sili  v ozki 
krog  klerikalnih  nazorov?  Mnogo  je  pa  po- 
klicev, ki  so  samiobsebi  v najtesnejši  zvezi 
s svetovnim  nazorom.  Veren  katoličan  mora 
verjeti  v lurške  čudeže;  takozvane  nad- 
naravne moči  mu  morajo  veljati  več,  kakor 
zdravnikova  veda  in  spretnost.  Dober  zdrav- 
nik pa  ne  sme  vpoštevati  nobenega  čudeža, 
temveč  se  sme  znašati  edino  na  svojo  zna- 
nost Astronoma  ne  sme  ovirati  nobena  be- 
seda svetega  pisma ; prirodoslovec  mora 
preiskavati  naravne  pojave  brez  vsakega  pred- 
mnevanja,  brez  obzira  na  to  in  ono  vero, 
da,  brez  obzira  na  boga  ali  bogove. 

Klerikalizem  je  torej  čisti,  znanstveni 
omiki  na  vsak  način  nasproten  in  zato  se 
mu  šola  nikakor  ne  sme  vdati,  odnosno: 
Ljudstvo  mu  ne  sme  izročiti  šole,  če  se  hoče 
res  izobraziti  tako,  da  bo'  moglo  napredo- 
vati in  zmagovati  v boju  za  obstanek,  ki  je 
od  dne  do  dne  težji  in  zahteva  vedno  več 
znanja,  praktičnega  znanja,  posvetnega  zna- 
nja, od  vsake  dogmatike  neodvisnega 
znanja. 

Klerikalna  zmaga  bi  bila  največja  ne- 
sreča za  šolo.  Cerkev  naj  skrbi  za  svoje 
naloge,  šolo  pa  naj  pusti  pri  miru.  Če  pa 
izteguje  klerikalizem  prste  po  šoli,  mu  je 
treba  pokazati  zobe  tako,  da  jih  potegne 
nazaj  kakor  polž  roge 

Klerikalizem  in  življenje. 

Kdor  pozna  življenje  Kristusovo,  četudi 
samo  iz  evangelijev  in  strogo  krščanskih 
knjig,  mora  priznati,  da  so  bili  njegovi  nauki 
socialnega  pomena.  Vsa  tendenca  njegovega 
delovanja,  ki  bi  se  danes  imenovalo  agita- 
torično,  je  bila  ta:  Vliti  revežem  in  zatira- 
nim pogum  in  samozavest  v dušo.  Porojen 
v revščini,  je  živel  med  reveži,  zahajal  med- 
nje in  se  družil  ž njimi.  Njegovi  učenci  so 
bili  siromaki,  berači  in  priprosti  delavci  so 
se  zbirali  okoli  njega,  njim  je  dajal  svoje 
besede. 

Učil  jih  je,  da  so  vsi  otroci  enega  očeta, 
torej  enakopravni  in  tako  je  hotel  zatreti  v 
njih  tisto  slabostno  ponižnost,  ki  ubija  po- 
gum in  uničuje  vsako  stremljenje.  Ne  more 
se  reči,  da  je  bil  Kristus  socialni  demokrat; 
takrat  socialne  razmere  sploh  niso  bile  take, 
da  bi  se  bila  mogla  iz  njih  razviti  socialna 
demokracija  v sedanjem  zmislu.  Ampak  kar 

je  učil,  je  bila  socialna  reformacija  prav 
revolucionarnega  značaja,  ki  naj  bi  bila 
rešila  uboge. 

Tudi  po  njegovi  smrti  je  bilo  krščan- 
stvo dolgo  vera  ubogih.  Naravno  je,  da  so 
oni,  ki  so  živeli  ž njim  in  kmalu  po  njem, 
bolje  vedeli,  kaj  je  učil  kakor  ljudje,  ki  pri- 
dejo skoraj  dva  tisoč  let  pozneje  na  svet. 
In  če  so  bili  prvi  kristjani  komunisti,  a so 
živeli  v enakosti,  če  niso  delali  razlike  med 
laikom  in  duhovnom,  tedaj  se  mora  pač  ver- 
jeti, da  je  bil  Kristusov  nauk  tak  in  da  je 
bilo  socialno  bratstvo  jedro  krščanstva. 

Vse  to  je  danes  izginilo  brez  sledu. 
Katoliška  cerkev  se  je  sprijaznila  z mogotci 
tega  sveta,  sklenila  je  ž njimi  zvezo  za  vza- 
jemno podporo  in  obrambo.  Nekdaj  je  bilo 
krščanstvo  socialno,  danes  je  katoliški  kle- 
rikalizem protisocialen  ter  služi  vladajočemu 
kapitalizmu,  ki  ga  plačuje  za  to. 

Prvotna  enakost  je  iz  katoliške  cerkve 
izginila  kakor  kafra.  Polagoma  se  je  razvil 
poseben  duhovniški  stan  in  se  je  organizi- 
ral kakor  vojaške  šarže : na  široki  podlagi 
malih  kaplanov  se  vzdiguje  ponosna  stavba 
katoliške  hierarhije  z župniki,  prošti,  kano- 
niki škofi,  nadškofi,  prelati  in  kardinali,  na 
vrhuncu  pa  stoji  v bleščeči  gloriji  kakor  kak 
orientalski  despot  glavar  papež.  Cerkveni 

očetje  so  še  pisali,  da  je  bogatin  ropar  in 
tat,  da  je  vsako  bogastvo  plod  tatvine;  da- 
nes pa  ima  katoliška  cerkev  ogromne  za- 
klade, njeni  papeži,  kardinali,  škofi  i.  t.  d. 
imajo  velikanska  bogastva  in  kapitalistične 
dohodke.  Njene  slovesnosti  so  bliščeče  ka- 
kor najponosnejše  posvetne  parade  in  jih  še 
prekašajo.  Stremljenje  za  enakostjo  pa  ime- 
nuje pregrešno  in  ga  prepoveduje. 

Klerikalizem  trdi,  da  skrbi  katoliška  cer- 
kev samo  za  večno  izveličanje  krščanskih 
duš.  Papeževe  enciklike  in  škofovska  pisma 
pa  agitirajo  za  klerikalne  časopise  in  za  kle- 
rikalne kandidate,  napadajo  neklerikalne 
stranke,  prepovedujejo  delavcem  boj  za  svojo 
osvoboditev  in  priporočajo  vdanost  v vla- 
dajoče razmere.  Katoliški  dostojanstveniki  se 
vtikajo  v državna  vprašanja  in  dajejo  po- 
svetnim vladam  lekcije.  To  niso  nebeške  za- 
deve; bolj  kakor  z izveličanjem  si  dela  cer- 
kev opravkov  z materialnimi  rečmi  tega 
sveta. 

V življenju  je  klerikalizem  tista  moč,  ki 
hoče  ovirati  njegov  naravni  razvoj.  V vsem 
zatajuje  tradicije  starega  krščanstva.  Kristus 
je  dvigal  zatirane,  sedanji  klerikalizem  jim 
hoče  vzeti  vero,  da  je  rešitev  na  tem  svetu 
mogoča.  Nihče  ni  tako  zlorabljal  božje  volje, 
kakor  jo  zlorabljajo  klerikalci  naših  dni,  ki 

vsiljujejo  trpinom  prav  nekrščanski  fatali- 
zem. 

„Vaša  revščina  je  božja  volja.  “ 

»Bogastvo  plutokracije  je  božja  volja." 

»Beda  delavstva  je  božja  volja." 

Toliko  se  valja  ta  »božja  volja"  po  zo- 
beh, da  se  mora  končno  v reveževi  glavi 
vkoreniniti  misel,  da  ni  rešitve. 

In  da  bi  se  to  prav  gotovo  zgodilo, 
pride  tolažba:  »Zato  boste  imeli  večje  pla- 
čilo na  drugem  svetu." 

To  se  pravi:  Tukaj  je,  kakor  je.  Nikar 
se  ne  bojujte,  ker  ostane  vse  tako  kakor  je 
po  božji  volji.  Nagrada  pride  pa  v nebesih. 

Tisočletja  se  je  razvijal  svet  in  življe- 
nje. Naenkrat  naj  se  ustavi  vse. 

Kakor  je,  tako  naj  ostane.  — Ker  je 
»božja  volja".  V resnici:  Klerikalizmu  se 
dobro  godi.  Ako  bi  zatiranci  skrbeli  za  svojo 
rešitev  in  se  bojevali  za  svojo  povzdigo,  bi 
tudi  klerikalizem  marsikaj  izgubil.  Zato  je 
bolje,  da  ostane  kakor  je.  Potem  se  kleri- 
kalizmu še  marsikaj  izboljša. 

Tudi  družabni  red  je  »božja  volja",  to- 
rej je  nedotakljiv. 

Čudno ! Če  je  klerikalna  logika  kaj 
vredna,  je  moral  biti  tudi  vsak  prejšnji  dru- 
žabni red  »božja  volja".  Pa  vendar  je  bog 
dovolil,  da  se  je  izpremenil  vsak.  Izginil  je 

fevdalizem,  izginil  je  vladarski  absolutizem, 
izginile  so  monarhije  — na  vsak  način  po 
božji  volji.  In  prav  sedaj  naj  bi  bil  bog  uka- 
zal, da  mora  vse  odreveneti  in  ostati  ne- 
spremenjeno? Če  je  bila  doslej  izprememba 
božja  volja,  zakaj  ne  nadalje? 

Pri  vsaki  priliki  povdarja  klerikalizem, 
da  smo  na  tem  svetu  samo  popotniki,  naša 
domovina  je  nad  oblaki.  Vse  naše  misli  naj 
se  torej  posvetijo  nebesom,  kjer  je  večno 
življenje ; na  zemlji  pa  je  vse  ničemurno  in 
prazno.  Klerikalizem  torej  zahteva,  da  zani- 
čujmo to  življenje.  Ako  je  res  vredno  zani- 
čevanja, todaj  je  prav,  da  nosi  vsak  svoje 
breme  brez  godrnjanja;  vsaka  revščina  je 
tedaj  dobra  in  vsako  trpljenje  koristno.  Čemu 
se  pehati,  da  bi  si  izboljšali,  kar  tako  ali 
tako  ni  nič  vredno  ? Kako  se  brigati  za  reči, 
ki  so  vredne  samo  zaničevanja? 

Kdor  hoče  logično  in  dosledno  slušati 
klerikalne  nauke  in  zapovedi,  mora  prezirati 
življenje,  mora  ga  celo  sovražiti.  In  res  kle- 
rikalizem slavi  askezo,  trpinčenje  samega 
sebe.  Zaslužno  je,  ne  le  trpeti  vse  težave 
in  bridkosti,  ampak  še  nalagati  si  jih  po 
svoji  volji.  Vse,  kar  si  odrečemo,  tudi  če  bi 
lahko  dosegli  brez  hudodelstva,  je  koristno 
naši  duši.  Post  nam  odpira  vrata  nebeška, 
bičanje  gladi  stezo  v sveti  raj. 

Pomanjkanje  je  naravnost  potrebno  za 
izveličanje.  Kapitalisti  in  mogotci  so  lahko 
zadovoljni  s temi  nauki.  Z delavci,  ki  bi  se 
strogo  vedli  po  njih,  bi  bilo  lahko;  saj  bi 
morali  biti  zadovoljni  z vsako,  še  celo  z no- 
beno plačo  — kaj  zadovoljni!  Hvaležni  bi 
morali  biti  svojim  izkoriščevalcem,  da  jim 
olajšujejo  zasluge  za  nebesa. 

Toda  — v vseh  teh  sklepih  je  nekaj  pre- 
lomljenega. Če  so  nebesa  nagrada  za  zemelj- 
sko trpljenje,  kaj  bo  tedaj  z bogatini?  Z 
revščino  in  bedo  se  zasluži  večno  izveliča- 
nje. Kako  bo  pa  onim,  ki  niso  nikoli  po- 
izkusili pravega  siromaštva?  Nagrade  ne  mo- 
rejo dobiti,  če  si  je  niso  zaslužili.  Torej  — 
pekel? 

Ne!  Cerkev  nam  odgovarja  s tem,  daje 
posvetila  tudi  bogate  in  mogočne  ljudi,  ce- 
sarje, kralje,  papeže,  bogatine  sploh.  Torej 
pride  v zmislu  klerikalizma  lahko  tudi  tisti 
v nebesa,  ki  si  jih  ni  zaslužil  s stradanjem, 
z žejo,  z vsakovrstnim  pomanjkanjem.  Tudi 
komur  se  je  na  tem  svetu  dobro  godilo  v 
vsakem  oziru,  lahko  postane  svetnik.  — 
Ljudje,  ki  nikdar  niso  zaničevali  zemeljskega 
življenja,  uživajo  lahko  nebeško  življenje  . . . 
Ta  logika  šepa.  Klerikalizem  nasprotuje 
sam  sebi,  na  eno  vprašanje  odgovarja 
enkrat  tako,  drugič  drugače. 

Revež:  Ali  moram  na  tem  svetu  tako 
trpeti,  če  hočem  biti  izveličan? 

Klerikalizem : Seveda ! Prej  pride  vel- 
blod skozi  šivankino  uho  kakor  bogatin  v 
nebeško  kraljestvo. 

Bogatin:  Ali  bom  večno  pogubljen  le 
zaradi  tega,  ker  imam  kaj  premoženja? 

Klerikalizem : Bog  ne  daj ! S pravo  vero 
in  z dobrimi  deli  se  vsakdo  lahko  izveliča. 

Kaj  je  torej  prav  in  kaj  ne  ? 

Ako  bi  bila  onim,  ki  se  jim  dobro  godi 
na  tem  svetu,  res  zaprta  vrata  nebeška,  ako 
bi  bilo  uživanje  pregrešno,  bi  moraia  cer- 
kev to  na  vsa  usta  povedati  bogatinom ; 
prizadevati  bi  se  morala,  da  opuste  svoje 
bogastvo,  da  postanejo  reveži  in  si  tako  za- 
služijo nebeško  kraljestvo.  Z bogatini,  ki 
ne  store  tega,  ne  bi  klerikalci  kot  z očitnimi 
grešniki  smeli  občevati.  Toda  klerikalci  se 
družijo  veliko  bolj  z bogatini,  kakor  z reveži ; 
cerkev  sama  znaša  bogastvo  na  kupe,  njeni 
deli:  kapiteljni,  samostani,  zavodi  zbirajo 
bogastvo,  njene  osebe:  papeži,  kardinali, 
škofje,  prošti,  župniki  se  bogate,  kolikor  se 
morejo,  in  uživajo,  kar  je  mogoče.  In  vsi 
skupaj  se  ne  boje  peklenskega  ognja  in  več- 
nega pogubljenja. 

Tako  zavozlana  ne  more  biti  božja  volja. 
Če  se  cerkveni  ljudje  sami  ne  boje,  da  bodo 

* 

vrata  nebeška  preozka  zanje,  tedaj  so  vse 
mile  pridige  o potrebi  pomanjkanja,  o pre- 
grešnosti  uživanja,  o hudobnosti  veselja  brez 
temelja ; tedaj  se  pa  tudi  omaje  ves  nauk 
o življenju,  ki  ga  prodajajo  drugim,  ne  da 
bi  se  sami  ravnali  po  njem.  In  resnično : Če 
premotrimo  z zdravim  razumom  svet  in  živ- 
ljenje, moramo  končno  sklepati,  da  ima  kle- 
rikalizem postranske  namene,  ki  jih  zasle- 
duje s svojo  čudno  filozofijo,  ki  se  pa  prav 
nič  ne  tičejo  duševnega  blagra,  večnega  iz- 
veličanja  in  vseh  takih  nadzemeljskih  reči. 

Klerikalizem  in  kapitalizem. 

Jezusov  nauk  je  bil,  kakor  smo  že  vi- 
deli, namenjen  revežem  in  njegovi  pri- 
vrženci v prvih  stoletjih  po  Nazarenčevi  smrti 
so  ga  tudi  razumeli  tako.  A na  mestu  ne- 
kdanje krščanske  komune  stoji  danes  ponosna 
katoliška  cerkev.  Velika  moč  se  je  tekom 
stoletij  nabrala  v njenih  rokah  in  čeprav  je 
v zadnjih  časih  izgubila  nekoliko,  ji  je  ven- 
dar ostalo  še  več  kakor  bi  bili  prvi  kristjani 
kdaj  mislili  le  v sanjah  Svojo  moč  pa  hoče 
vsakdo  porabiti,  tudi  cerkev,  seveda  čimbolj 
mogoče  v svoj  prid. 

Toda  poleg  nje  so  na  svetu  še  druge 
moči,  nekatere  tudi  večje  od  nje.  Taktično 
vprašanje  je  torej,  kako  ravnati,  da  ji  ne 
postane  močnejši  nevaren?  Roka  umiva  roko 
— pravi  star  pregovor  in  cerkev  razume, 
kaj  to  pomeni.  Gospodarski  svet  si  je  osvojil 

kapitalizem  in  podložil  si  je  vse  druge  sile. 
Moderna  država  je  izraz  kapitalistične  orga- 
nizacije in  njen  faktotum ; kapitalizem  daje 
svetu  zakone,  določa  etiko  in  moralo,  on  je 
lastnik  vseh  življenskih  sredstev.  Kapitalizem 
vstvarja  in  uničuje;  skrite  pritlikavce  lahko 
dvigne  iz  blata  in  jih  postavlja  na  visoka 
mesta  svojega  socialnega  ustroja ; velikane 
lahko  strmoglavi  z najvišjih  stopnic  v po- 
zabljenje in  pogubo. 

Odkar  je  katoliška  cerkev  prvič  postala 
državna  in  izkusila  slasti  moči,  je  vedno 
hrepenela  za  najvišjo  močjo,  za  svetovno 
vlado  in  če  ni  mogla  sama  držati  žezla  v 
rokah,  se  je  družila  z onimi,  ki  so  pravkar 
gospodovali.  Načela  ji  niso  v tem  oziru  pri- 
zadevala velike  brige.  Cerkev  je  bila  prija- 
teljica monarhije,  ko  se  ji  je  v monarhiji 
dobro  godilo,  a pogodila  se  je  izvrstno  z 
republiko,  če  ji  republika  ni  stopala  na  prste. 
Pobotati  se  je  znala  tudi  z nekatoliškimi 
vladarji,  ako  so  potrebovali  njenega  prijatelj- 
stva in  so  izpolnjevali  njene  zahteve.  Abso- 
lutistične vlade  so  ji  bile  svete  in  nedotak- 
ljive, dokler  so  ščitile  njene  interese;  če  je 
zmagala  ustavnost,  si  je  cerkev  v novi  hiši 
takoj  poiskala  primeren  prostorček. 

In  sedaj  gospoduje  kapitalizem,  najmoč- 
nejši in  najabsolutnejši  vseh  dosedanjih  go- 

spodarjev.  Cerkev  stoji  pred  alternativo: 
Boj  ali  mir. 

Če  bi  bila  v njej  ohranjena  prvotna  na- 
čela bratstva  in  enakosti,  bi  morala  za- 
grmeti nad  zistemom,  ki  se  hrani  s krvjo 
milionov,  na  eni  strani  znašajoč  na  kup 
bogastva,  da  se  prepade  človek  ob  njih,  na 
drugi  strani  razširjajoč  bedo,  da  bi  človeku 
počilo  srce,  če  jo  gleda. 

A tedaj  bi  morala  cerkev  začeti  boj,  ki 
bi  pač  ohranil  krščanstvo  v največji  čistosti, 
odnosno  bi  jo  privedel  do  nje,  ampak  cer- 
kev bi  se  morala  odreči  gmotni,  posvetni 
moči,  s katero  razpolaga  kapitalizem.  Jezus 
je  dejal : Ne  zbirajte  zakladov,  ki  jih  moli 
in  rja  žro.  Toda  brez  takih  zakladov  ne  bi 
bilo  cerkve  v dobi,  ko  se  kupuje  samo 
z denarjem,  a z denarjem  vse.  Stara  krščan- 
ska občina  s svojo  revščino  bi  morala  pre- 
vzeti varstvo  Kristusovih  naukov;  a brez 
sijaja,  ki  ga  kaže  rimska  cerkev,  bi  krščanska 
družba  v kapitalističnem  svetu  izgubila  ugled, 
pomen  in  vpliv. 

Cerkev  hoče  živeti  kakor  vsak  živi 
organizem  in  mora  živeti  tako,  kakor  je  v 
vsakočasnih  razmerah  mogoče.  To  ji  pa 
brani  boj  in  ji  narekuje  mir  s kapita- 
lizmom. 

Ali  kapitalizem  ne  daje  ničesar  zastonj. 
V njegovem  revirju  je  vse  kupčija.  Tudi 
cerkev  mu  mora  dajati,  če  hoče  kaj  dobiti 
od  njega.  V službo  jo  sprejme  rad,  če  mu 
more  koristiti. 

In  cerkev  mu  lahko  hasni,  če  le  hoče. 
In  ona  hoče,  če  je  cena  primerna. 

Kupčija  je  že  davno  sklenjena  tako,  da 
sta  zadovoljna  oba  dela.  Kapitalizem  daje 
cerkvi  sredstva  za  gosposko  življenje,  cer- 
kev pa  mu  daje  svojo  oblast  nad  dušami. 
Velike  so  potrebe  cerkve,  a kapitalizem,  sicer 
samoljuben  kakor  star  skopuh,  ji  ne  odreka 
ničesar.  A cerkev  ga  pokriva  s svojim  plaš- 
čem, da  je  varen  onih,  ki  se  jih  edinih 
ima  bati. 

Groza  neizrecne  bede  se  razširja  med 
ljudstvom,  kjer  vlada  brezsrčni  kapitalizem, 
sesajoč  delavstvu  kri  iz  žil  in  zdravje  iz 
mišic,  da  ga  čudežnim  potom  izpreminja  v 
zlato. 

Klerikalizem  pa  gre  med  ljudstvo  in  mu 
pravi,  oprt  ob  cerkveno  avtoriteto : „Tako  je 
in  drugače  ne  more  biti.  Bog  je  uredil  tako. 
Hvalite  njegovo  modrost." 

V obupu  se  stiskajo  pesti  zatiranih  in 
kletve  silijo  skozi  stisnjene  ustnice,  kletve 
nad  strahoto  nečloveškega  izkoriščanja. 

Klerikalizem  pa  stopi  med  nezadovolj- 
neže in  jih  tolaži:  „Tako  je  bilo  in  bo,  a 
z nezadovoljnostjo  si  ne  pomagate.  Mati  vseh 
grehov  je  nezadovoljnost.  “ 

In  kapitalizem  se  zadovoljno  smehlja, 
kajti  sužnji  se  umirijo  in  njegovo  izkorišča- 
nje je  zopet  varno. 

Jezus  in  njegova  ideja  sta  izpodkopala 
družabni  red,  ki  je  vladal  takrat,  s tako  te- 
meljitostjo, da  ga  vsi  mitološki  junaki  ne  bi 
bili  mogli  obvarovati  propada.  Krščanstvo  je 
podrlo  mogočno  rimsko  državo.  Na  njegovih 
temeljih  se  je  povzdignil  nov  socialni  red. 

V dvajsetem  stoletju  hodi  klerikalizem 
po  svetu  in  govori:  Nedotakljiv  je  družabni 
red,  kajti  po  božji  volji  in  modrosti  je  tak, 
kakršen  je. 

Papeži  sestavljajo  enciklike  in  zabičujejo 
delavskemu  ljudstvu,  naj  se  vda  v „božjo 
voljo“  in  da  bi  nekoliko  ozaljšali  svoje  ka- 
pitalizmu prijazne,  a delavstvo  v verige  tope 
resignacije  vklepajoče  sentence,  priporočajo 
gluhim  ušesom  kapitalistov,  naj  se  usmilijo 
trpečih  delavcev.  „Od  nekdaj  so  bili  na  svetu 
bogatini  in  reveži;  vedno  je  bilo  pomanj- 
kanja in  stradanja  na  svetu;  bog  tepe  pra- 
vične in  krivične'1  — polne  rokave  imajo 
tako  prijazno  donečih  besed  in  iz  rokava  jih 
stresajo,  kjerkoli  hodijo.  Škofje  jih  variirajo 

v pastirskih  listih,  župniki  in  kaplani  jih  po- 
navljajo na  prižnicah,  pa  tudi  v gostilne 
gredo,  na  shode,  da  bi  dosegli  še  tiste,  ki 
niso  prišli  v cerkev.  Kadar  se  pa  snide 
državni  zbor,  kjer  sklepa  človeška  volja, 
pa  glasujejo  klerikalni  poslanci  za  vse,  kar 
koristi  kapitalizmu  in  njegovim  četam  in 
zametujejo  vse,  kar  bi  olajšalo  življenje 
revežem. 

Nikdar  ni  bil  družabni  red  nedotakljiv, 
če  je  klerikalizem  pričakoval  od  izpremembe 
profita.  Kadar  mu  koristi  status  quo,  je  kon- 
servativen brez  primere  in  ne  dovoli  za  nič 
na  svetu  reforme. 

Zakaj  naj  bi  bil  prav  sedanji  družabni 
red  nedotakljiv,  ko  je  delavstvu  nemogoče, 
da  bi  se  rešilo  pod  njegovim  gospodstvom  ? 
Zakaj  vsi  prejšnji  ne,  a baš  sedanji?  Zakaj 
ni  bil  smrten  greh  v preteklosti,  če  se  je 
izpremenil  socialni  red,  zakaj  bi  bil  prav 
sedaj  ? 

Na  taka  vprašanja  molči  klerikalizem. 
A tudi  molk  je  značilen.  Da  je  sluga  kapi- 
talizma, ne  more  povedati  sam,  a njegova 
dejanja  povedo,  da  je. 

Božja  volja. 

Govorimo  s klerikalci : Vse  kar  je,  je  po 
božji  volji. 

A glej ! Nič  na  svetu  ni  tako  absolutno, 
kakor  večna  izprememba.  Torej  je  božja 
volja,  da  ni  nič  stalnega  na  svetu,  da  iz- 
gine vse,  kar  se  prikaže,  da  umira  vse,  kar 
se  je  porodilo. 

Vse,  kar  je,  je  po  božji  volji  Brez  nje 
ne  pade  vrabec  s strehe,  ne  skrivi  se  nam 
las  na  glavi.  Naše  trpljenje,  naša  beda,  po- 
manjkanje naših  žena,  muke  naših  otrok  — 
vse  je  božja  volja  ! 

Zdi  se  nam  seveda,  da  je  vsaj  velik  del 
teh  strahot  po  človeški  volji!  Po  volji  onih 
ki  imajo  materialno  oblast  v svojih  rokah, 
po  volji  onih,  ki  ne  dajo  delavcu  sadov  nje- 
govega dela,  ki  mu  odrekajo  sredstva  za  živ- 


59 


ljenje,  ki  mu  nakladajo  lakoto,  ki  ga  pe- 
hajo v nezdrava  stanovanja,  ki  mu  ne  dajo 
zdravil,  ki  mu  krajšajo  s prenapornim  de- 
lom življenje,  ki  ga  gonijo  v obup  in  v 
zgodnjo  smrt 

Zdi  se  nam,  da  so  ljudje  tisti,  ki  na- 
kladajo siromašnemu  ljudstvu  neznosne  in- 
direktne davke,  ki  mu  podražuje  jo  živila, 
ki  jemljo  njegove  sinove  k vojakom  in  pe- 
hajo njegove  hčere  v prostitucijo. 

Tako  se  nam  zdi;  ampak  ostanimo  pri 
klerikalni  logiki:  Vse  je  božja  volja.  Vse  . . . 

Zakaj  pa  torej  nezadovoljnost  ljudstva, 
puntanje  sužnjev,  zakaj  boj  zatirancev  ne  bi 
bil  božja  volja? 

Po  božji  volji  je  vse.  Ali  niso  potem 
tudi  nasprotniki  klerikalizma,  ali  niso  tudi 
socialisti  po  božji  volji? 

Vse. 

In  vstvaril  nas  je  bog, 

Ali  ni  tedaj  tudi  razum  v naših  glavah  od 
boga,  tisti  razum,  ki  nam  pravi,  da  je  bla- 
žen tisti  socialni  zistem,  ki  ga  vi  imenujete 
red?  Ali  ni  od  boga  tisti  razum,  ki  nas  uči, 
da  je  bogokletno,  verjeti  v boga  in  ga  sla- 
viti z jezikom,  pa  vendar  vse  hudobije  sveta 
in  ljudi  odkladati  na  — boga?  Ali  ni  od 
boga  tisti  razum,  ki  nam  razodeva,  da  s 
svetim  plaščem  vere  zakrivate  samoljubne 

posvetne  namene  ? Ali  ni  od  boga  tisti 
razum,  ki  nas  kliče  na  boj,  ki  nam  pravi,  naj 
se  zanašamo  nase  in  na  svojo  moč,  ne  pa  na 
vraže  ali  pa  na  čudeže,  ki  jih  ne  poznamo  ? 

Vse  je  božja  volja. 

Ej,  gospoda,  tedaj  je  tudi  božja  volja, 
da  smo  taki,  kakršni  smo,  da  smo  nezado- 
voljni, da  smo  „puntarji“  in  „prekucuhi“, 
da  smo  socialisti  in  brezverci 

„Bog  pošilja  včasi  svoj  bič  na  svet“  — 
skomizgujete  vi  in  nam  hočete  pripovedo- 
vati o Atili  in  Džingiskanu. 

Ampak,  velecenjeni,  bog  se  z vami  ne 
pomenkuje,  kakor  z nami  ne.  Kako  morete 
torej  trditi,  da  smo  mi  bič,  a ne  morda  vi  ? 
Kdo  vam  je  povedal,  da  smo  mi  po  božji 
volji  moderni  Huni  in  Turki,  a ne  vi  — po 
božji  volji? 

Strahote  se  gode  po  svetu,  kamor  se 
oko  ozre,  telesa  in  duše  trpe,  da  si  človek 
komaj  še  ohrani  upanje.  „To  je  božja  volja“ 
— pravite  vi.  A kdo  vam  je  povedal,  dani 
božja  volja,  da  se  vse  to  konča  in  da  po- 
stane lepi  božji  svet  res  lep  ne  samo  za 
peščico  privilegiranih  in  brezobzirnih,  temveč 
za  vse  ljudi,  vstvarjene  menda  vse  po  eni 
božji  podobi? 

Vse  je  po  božji  volji! 

Odkod  pa  je  naše  spoznanje,  odkod 
naše  razumevanje  zgodovinskega  razvoja? 
Odkod  spoznanje  naše  moči?  Odkod  je  naše 
skalnato  prepričanje,  da  mora  pasti  krivica 
pred  pravico,  kakor  noč  pred  dnevom  ? Od- 
kod naša  vera  v bodočnost  in  odkod  vaš 
strah  pred  dnevom  plačila? 

Po  božji  volji ! 

Dobro.  Torej  vemo,  da  ravnamo  po  božji 
volji,  kadar  razgrinjamo  vaše  neresnice,  ka- 
dar kažemo  ljudstvu,  da  so  pasti  pasti  in 
limanice  limanice.  Vemo,  da  delamo  po  božji 
volji,  ko  se  bojujemo  proti  vaši  nadvladi, 
proti  vašemu  absolutizmu,  proti  klerikalizmu 
sploh.  In  vemo,  da  je  božja  volja,  da  pade 
vaša  strašna  moč,  ko  se  zdrami  vse  ljud- 
stvo in  se  združi  v boj  po  božji  volji,  za 
svoje  pravice  po  božji  volji,  do  zmage  nad 
vašimi  redniki  — po  božji  volji. 

V tisku  sta  sledeči  brošuri: 

XI.  3t)C3eh  knjižnice  „naprej!" 

Narodno  vprašanje  in 
Slovenci. 

XII.  3tje3ek  knjižnice  „PaprejI" 

STRAHOVI. 


Čitajte  „I2a preji" 

Cena  2 K 50  vin.  na  leto.  Izhaja  dvakrat 
na  mesec  v Ljubljani. 

Naroči  se  lahko  pri 

DELAVSKI  TISKOVNI  DRUŽBI 

»Socializem".  Knjižnice  časopisa  „Naprej !“  v Idriji  I.  zve- 
zek. Upravil  Anton  Kristan.  Cena  20  vin.  II.  izdaja. 

^Socialna  demokracija  in  kmetiško  ljudstvo".  Iz  poročila 
urednika  Antona  Kristana.  Knjižnice  časopisa  „Naprej!“ 
v Idriji  II.  zvezek.  Cena  10  vin. 

"Zakaj  smo  socialisti?"  Uredil  Anton  Kristan.  Knjižnice 
časopisa  .Naprej!*  v Idriji  III.  zvezek.  Cena  14  vin. 

"Komunistični  manifest".  Napisala  Karol  Marx  in  Friderik 
Engels.  Cena  40  v.  Knjižnice  čas.  „Naprej!*  IV.  zvezek. 

"Kdo  uničuje  proizvajanje  v malem  ?"  Napisal  Karol  Kautsky. 
Cena  30  vin  Knjižnice  časopisa  .Naprej!*  V.  zvezek. 

"Proletarijat".  Napisal  Karol  Kautsky.  Cena  20  vin.  Knjiž- 
niče  časopisa  .Naprej!*  VI.  zvezek. 

"Katoliško  svetovno  naziranje  in  svobodna  znanost."  Na- 
pisal t.  VVahrmund  Knjižnice  časopisa  .Naprej!*  VII. 
zvezek.  Cena  70  vinarjev. 

"O  konsumnih  društvih."  Uredil  Anton  Kristan  Knjižnice 
časopisa  .Naprej!*  Vlil.  zvezek.  Cena  20  vinarjev. 

"Kapitalistični  razred."  Napisal  Karol  Kautsky.  Cena  30  vin. 
Knjižnice  časopisa  „Naprej !“  IX.  zvezek. 

,,Pod  spovednim  pečatom".  Napisal  katoliški  kaplan  Hans 
Kirchsteiger,  poslovenil  Etbin  Kristan.  Založila  in  izdala 
založba  časopisa  .Naprej!*  v Idriji.  Prva  knjiga  stane 
2 K 60  v.f  druga  knjiga  pa  2 K. 

"Nevarni  socijalizem."  Spisal  E.  Kristan.  Cena  30  vin. 
Knjižnice  časopisa  „Naprej!“  VII.  zvezek. 

"Magdalena".  Roman  v verzih.  Spisal  J.  S.  MachaK  po- 
slovenil dr.  Ant.  Dermota.  Cena  2 K. 

"Občinski  socializem".  Spisal  Abditus.  Cena  70  v. 

"Program  socialne  demokracije".  Cena  4 v. 

„Vun  enako  volilno  pravico".  Cena  4 v. 

"Zvišanje  duhovniških  plač".  Cena  10  v. 

"Iz  nižin  življenja".  Črtice.  Spisal  Pavel  Mihalek.  Cena  1 K 

"Primož  Trubar  in  slovensko  ljudstvo".  Spisal  E.  K.  Cena  8 v. 

Delaoska  tiskoma  družba  se  priporoča  tudi  30 
nabaoo  drugih  knjig,  naj  so  i3Šle  kjerkoli. 
Urejuje  tudi  cele  knjižnice. 


